title: Murheesta nousee Elektra

text: Vuonna 1947 Dudley Nichols ohjasi teoksen elokuvaksi, jonka pääosia esittävät Rosalind Russell, Michael Redgrave, Raymond Massey, Katina Paxinou, Leo Genn ja Kirk Douglas. Russell ja Redgrave saivat osistaan Oscar-ehdokkuuden. Vuonna 1967 Metropolitan-oopperassa sai kantaesityksensä Marvin David Levyn säveltämä samanniminen ooppera (libretto William Henry Butler). Vuonna 1978 Yhdysvaltojen julkinen televisiokanava PBS tuotti trilogiasta viisituntisen ja viisiosaisen, hyvät arvostelut saaneen TV-minisarjan, jonka pääosia näyttelevät Bruce Davison, Roberta Maxwell ja Joan Hackett.


title: Murheesta nousee Elektra

text: Trilogiaa on esitetty Suomessa ainakin seuraavasti:


title: Ihaksela

text: Ihaksela on kylä, joka kuuluu nykyään Ylämaan kuntaliitoksen kautta Lappeenrantaan. Alun perin Ihaksela kuului Säkkijärveen ja sittemmin Ylämaahan vuodesta 1929 alkaen. Vuonna 2010 Ylämaan kunta liitettiin Lappeenrantaan. Aikaisemmin Ihakselaan kuuluneet Hermusen ja Näpin kylät liitettiin Luumäkeen 1924.


title: Ihaksela

text:
Ihakselan isojaon aikaiseen alueeseen kuuluvat seuraavat kylät:
Lahdenkylä, Ihaksi, Näppi, Hermunen, Kasari, Peräkasari, Kirppu ja Hostikka.


title: Zapoteekin kieli

text: Zapoteekki eli sapoteekki on nimitys Etelä-Meksikossa asuvien sapoteekki-intiaanien puhumille kielille, jotka kuuluvat otomangelaisen kielikunnan itäiseen haaraan. Zapoteekkikieliä on yli 50 ja niillä on yhteensä puhujaa. Pääosa zapoteekin puhujista asuu Oaxacan osavaltiossa.


title: Antero Priha

text: Antero Priha (s. 1965) on suomalainen trumpetisti-säveltäjä. Hän on säveltänyt ja sovittanut paljon monen eri tyylilajin musiikkia ja myös soittanut ja levyttänyt useiden kotimaisten sekä ulkomaisten artistien kanssa.


title: Antero Priha

text: Priha aloitti 1980-luvun alussa muusikon uransa, joka on johtanut studiomuusikoksi äänitteille, televisioon ja radioon. Priha on esiintynyt muun muassa UMOn ja Espoo big bandin trumpettisolistina ja muusikkona. Muita yhtyeitä ovat olleet muun muassa J. Karjalainen ja Mustat lasit, Hasse Walli & Asamaan, Edvard Wesala Sound & Fury, Sakari Kuosmanen band, Priha/ Veijonsuo Punishment, Pentti Lahti quintet, Tuomas Kauppi quartet, Yrjänä Sauros Ääriasento, Pekka Tegelman Kulumo, Stadin juhlaorkesteri 2012 ja Compañia Kaari & Roni Martin.


title: Antero Priha

text: Priha on levyttänyt sävellyskokonaisuuksia esimerkiksi Mielen taivas- laulusarjan Anu Komsille, Mika Waltarin runoja sarjan Harri Saksalalle, sekä Dorkalan portilla levyn Markku Toikalle. Priha on tehnyt musiikkia elokuviin, säveltänyt tanssiteoksia ja toiminut useiden kokoonpanojensa kuten Antero Priha Breadmachine, Afrocola, Organ free, Buddha souls ( duo Timo Kiiskisen kanssa), Ylva, Roast city quintet, Afrojazz quintet ja Organ freen trumpetistina ja säveltäjänä.


title: Antero Priha

text: Vuonna 1982 ilmestyivät ensimmäiset äänitteet, joilla Priha oli mukana: Espoo Big bandin "Live in Montreux" ja J. Karjalainen & Mustat lasit -yhtyeen "Tatsum tisal". Priha on soittanut äänitteillä muun muassa Dave Lindholm, Ismo Alanko, J. Karjalainen, Tuomari Nurmio, Juice, Sielun Veljet, Hector, Pave Maijanen ja Kirka ja esiintynyt muun muassa Ray Charles, Kevin Mahogany, Maria Schneider, Kenny Wheelerin kanssa. Hänen yhteistyökumppaneitaan ovat olleet muun muassa Upi Sorvali, Edward Vesala, Hasse Walli ja Otto Donner.


title: Walser

text: Walser on alemannimurteisiin kuuluvat saksan murre, jota walserit puhuvat Sveitsissä, Itävallassa, Liechtensteinissa ja Pohjois-Italiassa. Sillä on paljon yhtäläisyyksiä sveitsinsaksan kanssa. Walseria puhuu äidinkielenään ihmistä.


title: Walser (täsmennyssivu)

text: Walser voi tarkoittaa seuraavia asioita ja henkilöitä:


title: Markku Ounaskari

text: Markku Ounaskari (s. 27. syyskuuta 1967) on suomalainen rumpali, jonka tyylilajeja ovat groovejazz, moderni mainstream sekä vapaampi säestys. Hänen kykyjään ovat hyödyntäneet yhtyeissään muun muassa saksofonistit Sonny Heinilä, Manuel Dunkel ja Esa Pietilä, pianistit Kirmo Lintinen ja Seppo Kantonen sekä kitaristit Pekka Tegelman ja Jani Malmi. Ounaskari on soittanut muun muassa yhtyeissä Piirpauke, Pekka Pohjola Group ja Antero Priha Breadmachine.


title: Markku Ounaskari

text: Vuonna 2014 Ounaskari sai Suomen Jazzliiton myöntämän Yrjö-palkinnon.


title: Seppo Kantonen

text: Seppo Kantonen (s. 1963) on suomalainen pianisti. Kantosen työnantajiin on vuosien varrella kuulunut niin UMO, saksofonisti Eero Koivistoinen, rumpali Jukkis Uotila kuin lukuisat Sibelius-Akatemian jazzosaston opiskelijatovereiden bänditkin. Kantosen omista yhtyeistä mainittakoon basisti Uffe Krokforsin ja rumpali Markku Ounaskarin kanssa kesällä 1997 syntynyt Klang-trio sekä 2000-luvun alussa trumpetisti Verneri Pohjolan, basisti Antti Lötjösen sekä rumpali Mika Kallion kanssa muodostettu Tokka-kvartetti.


title: Seppo Kantonen

text: Kantonen on soittanut uransa aikana yli 150 levytyksessä.


title: Seppo Kantonen

text: Suomen Jazzliitto myönsi Kantoselle vuoden 1985 Yrjö-palkinnon.


title: Ape Anttila

text: Ari-Pekka “Ape” Anttila (s. 1966) on jazzmusiikin alalla toimiva kitaristi, basisti, säveltäjä, tuottaja ja opettaja. Basistin komppausta on voinut kuulla erilaisissa kokoonpanoissa, kuten pianisti Sid Hillen Platypus Ensemblessä, Quartet Coyotessa, Breadmachinessa, Lenni-Kalle Taipale Groupissa, UMOssa ja MMQ:n riveissä. Hän on tehnyt myös sävellys- ja sovitustyötä televisioon ja erilaisiin kilpailuihin. Vuonna 2007 Anttila perusti Lohjalle jazzlaulajavaimonsa Ira Kaspin kanssa RytmiOmena-nimisen rytmimusiikkiin keskittyneen musiikkikoulun.


title: Rasmus Korsström

text: Rasmus Korsström (1968–2013) oli tenorisaksofonistina kansainvälistä huomiota saavuttanut virtuoosi, jonka yhteistyökumppaneita olivat muun muassa Ulf Korkfors, Otto Donner, Jukka Gustavson, Seppo Kantonen, Antero Priha ja Iro Haarla. Korsström soitti muun muassa yhtyeissä Iro Haarla-Ulf Korkfors, Otto Donner Free for All ja Breadmachine.


title: Yangben

text: Yangben on Kamerunin keskiosassa puhuttu bantukieli. Sitä puhui SIL Internationalin mukaan äidinkielenään ihmistä vuonna 1994. Yangben on läheistä sukua elipin ja mmaalan kielille. Monet elipin, mmaalan ja hijukin puhujat käyttävät yangbenia toisena kielenä.


title: Vunjo

text: Vunjo on yksi Pohjois-Tansaniassa asuvan chaga-kansan puhumista kielistä. Vunjo on osa chagojen murrejatkumoa, johon kuuluvat myös rombon, mochin ja machamen kielet. Vunjoa puhui vuonna 1992 äidinkielenään ihmistä.


title: SMS Stralsund (1911)

text: SMS Stralsund oli Saksan keisarikunnan laivaston Magdeburg-luokan kevyt risteilijä ensimmäisessä maailmansodassa.


title: SMS Stralsund (1911)

text: Alus tilattiin Bremenistä AG Weseriltä ja sen köli laskettiin vuonna 1910. Alus laskettiin vesille 4. marraskuuta 1911 ja se valmistui 10. joulukuuta 1912.


title: SMS Stralsund (1911)

text: Ensimmäisessä maailmansodassa alus osallistui Helgolandin taisteluun 28. elokuuta 1914 ja Doggermatalikon taisteluun marraskuussa 1915. Se ei vaurioitunut kummassakaan yhteenotossa. Alus oli telakalla Skagerrakin taistelun aikana eikä siten osallistunut siihen.


title: SMS Stralsund (1911)

text: Sodan jälkeen alus jatkoi palvelustaan Reichsmarinessa, kunnes se luovutettiin 1920 sotakorvauksena Ranskalle. Alus palveli Ranskan laivastossa nimellä "Mulhouse", kunnes se poistettiin alusluettelosta 1933 ja romutettiin kaksi vuotta myöhemmin.


title: Wolaitta

text: Wolaitta eli walamo on Etiopian Etelävaltioiden osavaltiossa puhuttu omoottinen kieli. Sitä puhuu vuoden 2007 väestönlaskennan mukaan äidinkielenään 1,7 miljoonaa ihmistä.


title: Vain kieli

text: Vai on Liberiassa ja Sierra Leonessa puhuttu mandelainen kieli. Se on läheistä sukua Sierra Leonessa puhutulle konon kielelle. Vaita kirjoitetaan vailaisella tavukirjoitusjärjestelmällä, joka kehitettiin 1830-luvulla.


title: Li He

text: Li He (; kohteliaisuusnimi: Ch’ang-chi/Changji, "Kauan kestävä onni", 791–816) oli kiinalainen runoilija. Li syntyi Chenyüanin seitsemäntenä vuonna (791) Honanissa, Chun-k’un kaupungissa. Hänen kootut runonsa sisältävät vain noin 240 runoa. Li Hon kokoelma edustaa Tang-kautta.


title: Nukuin vasta aamuyöstä

text: Nukuin vasta aamuyöstä. Olavi Paavolainen 1903–1964 on H. K. Riikosen vuonna 2014 ilmestynyt elämäkertateos Olavi Paavolaisesta. Teoksen kustantaja on Gummerus. Kirjassa Riikonen käsittelee Paavolaisen elämää ennen kaikkea hänen teostensa kautta.


title: Mahapullo

text: Mahapullo, on vanhimpia suomalaisia pullotyyppejä.


title: Mahapullo

text: Vanhimpia Suomessa tehtyjä pullomalleja ovat ns. mahapullot. Niiden käyttötarkoitus oli toimia kotitalouden säilytysastiana tai viinapullona. Pullojen lasimassa on väritykseltään vihertävän tai ruskean värinen. Koko ja muoto vaihtelee huomattavasti tekijän ja tehtaan mukaan, mutta yleisesti ne ovat pyöreän muotoisia. Suurimmat ovat useia litroja ja noin puolemetrin halkaisijaltaan olevia pulloja. Pullojen suussa on yleensä kietaistu rinkilasi eli suurengas, jolla estettiin valmistamisen aikana pullon suun lohkeaminen. Pullojen pohjassa on punttelinjälki. Ison koon ja lasin hauraudesta johtuen useasti pullo suojattiin tuohipunoksella. Pulloja valmistettiin Suomessa jo 1700-luvulla ja niiden valmistaminen jatkui aina 1800-luvun loppuun asti, jolloin viinan polttaminen kotona kiellettiin.


title: Trietanoliamiini

text: Trietanoliamiini (CHNO) on alkanoliamiineihin kuuluva orgaaninen yhdiste. Yhdistettä voidaan käyttää kemian teollisuudessa liuottimena, kosmetiikan valmistamiseen, sementin valmistamiseen ja moniin muihin tarkoituksiin.


title: Trietanoliamiini

text: Huoneenlämpötilassa trietanoliamiini on väritöntä siirappimaista nestettä. Usein epäpuhtaudet värjäävät tuotteen kellertäväksi. Yhdiste liukenee erittäin hyvin veteen ja alkoholeihin ja niukemmin dietyylieetteriin ja hiilivetyihin. Trietanoliamiini on heikko emäs. Yhdiste reagoi happojen kanssa muodostaen joko suoloja tai estereitä. Eräät siirtymämetallit kuten kromi, koboltti, nikkeli, rauta ja kupari muodostavat komplekseja trietanoliamiinin kanssa. Yhdiste voidaan hapettaa nitrilotrietikkahapoksi.


title: Trietanoliamiini

text: Trietanoliamiinia valmistetaan etanoliamiinin ja dietanoliamiinin tavoin ammoniakin ja etyleenioksidin välisellä reaktiolla. Reaktiossa muodostuvan tuoteseoksen koostumusta voidaan säädellä lähtöaineiden ainesuhteiden sekä reagoimattoman ammoniakin ja muodostuvien mono- ja dietanoliamiinin kierrätyksellä takaisin reaktoriin. Eri etanoliamiinijohdannaiset erotetaan toisistaan tislaamalla, mutta kaupallisessa trietanoliamiinissa on usein epäpuhtautena pieniä määriä dietanoliamiinia.


title: Trietanoliamiini

text: Trietanoliamiinia käytetään lisäaineena sementissä parantamaan sementin valuominaisuuksia ja apuaineena jauhamisen yhteydessä, ruosteenestoaineena, happamien kaasujen kuten rikkivedyn poistamiseen savukaasuista, ruosteenestoaineissa, pinta-aktiivisena aineena pesuaineissa ja saippuoissa ja shampoissa, kosteuttajana kosmetiikassa, dispergointiaineena väriaineissa ja orgaanisen kemian synteesien lähtöaineena sekä liuottimena.


title: Tumbuka

text: Tumbuka on Malawin pohjoisosassa Malawijärven länsirannalla puhuttu bantukieli. Sitä puhuu Malawissa vuoden 2010 väestönlaskennan mukaan äidinkielenään 2,2 miljoonaa ihmistä. Lisäksi Sambian itäosassa asuu tumbukan puhujaa. Tumbuka on läheistä sukua nyasantongan ja nsengan kielille.


title: Uhka avaruudesta (täsmennyssivu)

text: Uhka avaruudesta voi tarkoittaa ainakin seuraavia:


title: Diafarabé

text: Diafarabé on maalaiskunta ja sen keskuskylä Moptin alueen Ténenkoun piirissä Malissa. Se sijaitsee Nigerjoen varrella 35 kilometriä Ténenkousta etelään. Kunnassa on 15 700 asukasta (vuonna 2009).


title: Diafarabé

text: Diafarabén kunnan pinta-ala on 980 neliökilometriä. Se rajoittuu pohjoisessa Ténenkoun piirin Diakan ja idässä Djennén piirin Kéwan kuntiin sekä etelässä ja lännessä Ségoun alueen Macinan piiriin. Seutu kuuluu Sahelin vyöhykkeeseen. Pinnanmuodostukseltaan se on tasankoa. Alueella virtaavat Niger ja sen sivuhaara Diaka. Osa kunnasta sijaitsee Nigerin tulva-alueella.


title: Diafarabé

text: Kuntaan kuuluu kymmenen kylää. Asukkaat ovat fulbeja, bozoja, bambaroita ja markoja. Paikallisia elinkeinoja ovat karjanhoito, kalastus, maanviljely, kaupankäynti ja käsityöammatit. Diafarabéssa pidetään viikoittaiset markkinat. Seudun käsityöläisten kutomat peitot ja villatunikat tunnetaan koko maassa ja sen ulkopuolellakin.


title: Diafarabé

text: Liikennöinti tapahtuu kuivana aikana maitse ja tulva-aikaan vesiteitse. Palveluihin kuuluu kymmenen alakoulua, kolme koulutus- ja kehittämiskeskusta (CED), yläkoulu ja kaksi terveysasemaa.


title: Diafarabé

text: Fulbejen karjalaumat ylittävät syksyisin Diafarabén lähellä Diakajoen. Yaaral-nimellä tunnettu joen ylitys on suuri kansanjuhla, joka on otettu mukaan Unescon aineettoman kulttuuriperinnön luetteloon.


title: Tiv

text: Tiv on Nigeriassa Benuen, Plateaun ja Taraban osavaltioissa puhuttu nigeriläis-kongolainen kieli. Se kuuluu tiviläisten kielten alaryhmään, joka luokitellaan benuenkongolaisten kielten eteläbantulaiseen haaraan varsinaisten bantukielten rinnalle. Tiviä puhui vuonna 1991 äidinkielenään 2,2 miljoonaa ihmistä. Sen lähimmät sukulaiskielet ovat event, iyive ja otank.


title: Faijalla hommat hanskassa

text: Faijalla hommat hanskassa ("National Lampoon’s Vacation") on vuonna 1983 ensi-iltansa saanut komediaelokuva. Elokuvan on ohjannut Harold Ramis ja käsikirjoittanut John Hughes. Pääosia esittävät muun muassa Chevy Chase, Beverly D’Angelo ja Randy Quaid.


title: Faijalla hommat hanskassa

text: Chevy Chase esittää perusamerikkalaista Clark Griswoldia, joka päättää viedä perheensä automatkalle Chicagosta maan halki Kalifornian Walley World -huvipuistoon. Pitkällä ja vaiheikkaalla matkallaan he kohtaavat esimerkiksi uskomattomia kolareita, viheliäistäkin kurjempia motelleja ja takapenkille kuolevia sukulaisia.Vuonna 2015 ensi-iltansa sai neljäs jatko-osa, "Loma" ("Vacation"). Siinä Griswoldin perheen aikuiseksi kasvanut poika Russ (Ed Helms) päättää isänsä jalanjälkiä seuraten viedä oman perheensä Walley Worldiin. Muita elokuvan näyttelijöitä ovat muun muassa Christina Applegate ja Chris Hemsworth. Chevy Chase ja Beverly D’Angelo palasivat rooleihinsa Clark ja Ellen Griswoldina. Elokuvan ovat käsikirjoittaneet ja ohjanneet John Francis Daley ja Jonathan M. Goldstein.


title: The Legend of Korra (videopeli)

text: The Legend of Korra Platinum Gamesin kehittämä ja Activisionin julkaisema kolmannen persoonan beat ’em up -videopeli, joka perustuu samannimiseen animaatiosarjaan. Se julkaistiin 21. lokakuuta 2014 Microsoft Windowsille, PlayStation 3:lle ja PlayStation 4:lle sekä 22. lokakuuta 2014 Xbox 360:lle ja Xbox Onelle.


title: The Legend of Korra (videopeli)

text: Pelin juoni sijoittuu animaatiosarjan toisen ja kolmannen kirjan väliin. Korran jätettyä henkiportaalit auki, erään hänen edeltäjänsä tuhat vuotta sitten kohtaama vihollinen, Hundun, pääsee fyysiseen maailmaan pyrkimyksenään tuoda sinne kaaosta. Avukseen Hundun värvää Equalisteja, pimeitä henkiä sekä Kolmoisuhka-triadin jäsenet.


title: Tereno

text: Tereno on Brasilian eteläosassa Mato Grosso do Sulin, Mato Grosson ja São Paulon osavaltioissa puhuttu uhanalainen arawakkikieli. Sitä puhuu äidinkielenään ihmistä.


title: Filipe Augusto

text: Filipe Augusto Carvalho Souza, yleensä vain Filipe Augusto tai Filipe (s. 12. elokuuta 1993 Itambé, Brasilia) on brasilialainen jalkapalloilija. Hän edustaa portugalilaista Rio Avea ja on pelipaikaltaan puolustava keskikenttäpelaaja.


title: Filipe Augusto

text: Filipe liittyi Bahia junioriakatemiaan vuonna 2009 ollessaan 16-vuotias. Hän nousi seuran edustusjoukkueeseen vuonna 2012, minkä jälkeen hän teki vuoteen 2014 asti ulottuvan sopimuksen joukkueen kanssa. Hän teki ensiesiintymisensä edustusjoukkueessa 29. helmikuuta 2012 kotiottelussa Camaçaria vastaan.


title: Filipe Augusto

text: 18. kesäkuuta 2012 Filipe siirtyi portugalilaisseura Rio Aveen 2,2 miljoonan euron siirtokorvauksella. Hän pelasi ensimmäisen ottelunsa joukkueessa 18. elokuuta 2012 Marítimoa vastaan.


title: Filipe Augusto

text: 1. syyskuuta 2014 Filipe siirtyi kauden 2014–2015 kestävällä lainasopimuksella espanjalaisseura Valenciaan.


title: Jiří Sekáč

text: Jiří Sekáč (s. 10. kesäkuuta 1992) on tšekkiläinen jääkiekkohyökkääjä, joka edustaa KHL-seura Ak Bars Kazania.


title: Jiří Sekáč

text: Hän siirtyi Anaheim Ducksin joukkueeseen Montreal Canadiensista vaihdossa Devante Smith-Pellyyn. Varaamaton pelaaja Sekáč on pelannut aiemmin KHL-joukkue Lev Prahassa.


title: Pitkän päivän matka yöhön

text: Pitkän päivän matka yöhön tai Pitkä päivämatka yöhön ("Long Day’s Journey into Night") on yhdysvaltalaisen Eugene O’Neillin kirjoittama nelinäytöksinen näytelmä, joka valmistui vuosina 1941–1942 mutta julkaistiin vasta 1956. Suurelta osin omaelämäkerrallista, hänen omia vanhempiaan ja veljeään kuvaavaa näytelmää pidetään hänen mestariteoksenaan, ja hän sai siitä postuumisti Pulitzer-palkinnon.


title: Pitkän päivän matka yöhön

text: Näytelmä tapahtuu elokuussa 1912 yhden päivän aikana, noin puoli yhdeksästä aamulla keskiyöhön, Tyronen perheen kesäasunnolla Atlantin valtameren rannalla Connecticutin osavaltiossa. Teoksen keskeisiin teemoihin kuuluu lääkkeiden ja alkoholin väärinkäyttö ja sen vaikutus muuhun perheeseen. Äiti Mary on riippuvainen morfiinista ja kaikki perheen kolme miestä alkoholista. Näytelmässä he vuoroin salailevat asiaa, syyttelevät toisiaan, vastustavat syytöksiä, katuvat ja kieltävät koko asian omalta kohdaltaan.


title: Pitkän päivän matka yöhön

text: Perheen isä on uransa parhaat päivät nähnyt suosikkinäyttelijä, joka käyttää rahansa huonoihin kiinteistökauppoihin sen sijaan, että maksaisi perheensä jäsenten tarvitsemia hoitoja. Äidin mieli on järkkynyt lapsen menettämisen takia. Kyyninen vanhempi poika Jamie on vastahakoisesti seurannut isäänsä teatterialalle. Nuorempi poika, 23-vuotias Edmund on ollut merillä ja palannut sieltä sairaana, syyksi epäillään tuberkuloosia. Hän on äidin lemmikki, vaikka juuri hänen syntymänsä yhteydessä huonolta lääkäriltä saatu morfiiniresepti on johtanut äidin lääkekierteeseen. Äiti takertuu menneeseen, kaivaa esiin häämekkonsa. Edmund saa kuulla, että hänet lähetettäisiin parantolaan.


title: Pitkän päivän matka yöhön

text: Kun O’Neill sai näytelmän valmiiksi 1942, hän luovutti siitä sinetöidyn kopion kustantajansa Random Housen säilytettäväksi ja vaati, että tekstin saa julkaista vasta 25 vuoden kuluttua hänen kuolemastaan. Muodollinen sopimus asiasta tehtiin 1945. Kirjailijan kolmas vaimo Carlotta Monterey kuitenkin siirsi näytelmän oikeudet Yalen yliopistolle, mikä mitätöi sopimuksen.


title: Pitkän päivän matka yöhön

text: Näytelmän tapahtumapaikka on kirjailijan perheen kesäasuntoa Monte Cristo Cottagea muistuttava talo Connecticutissa. Perheen sukunimi oli jossakin vaiheessa ollut Tyrone, kuten näytelmän perheellä. Perheenjäsenten iät näytelmässä vastaavat varsin tarkoin O’Neillin perheen jäsenten ikää näytelmän tapahtuma-aikana, elokuussa 1912. Kirjailijaa vastaa näytelmässä Edmundin hahmo: myös Eugene O’Neill itse vietti aikaa merillä ja tuberkuloosiparantolassa.


title: Pitkän päivän matka yöhön

text: Kirjailijan isä oli näytelmän isän tavoin yhden suositun roolin – Monte Criston kreivin – vangiksi jäänyt näyttelijä. Kirjailijan äiti kävi näytelmän Maryn tavoin katolista koulua Keskilännessä, Saint Mary’s Collegea Indianan osavaltion Notre Damessa. Kirjailijan isoveli, myös nimeltään Jamie, kuoli alkoholismiin 1923.


title: Pitkän päivän matka yöhön

text: O’Neillin elinaikana erityisesti ruotsalaiset olivat ihastuneet hänen tuotantoonsa, josta hän sai Nobelin kirjallisuuspalkinnon 1936. Niinpä näytelmän maailmanensi-ilta tapahtui 2. helmikuuta 1956 Tukholman Dramatenissa, ruotsiksi nimellä "Lång dags färd mot natt". Sen ohjasi Bengt Ekerot, ja rooleissa nähtiin Lars Hanson (James Tyrone), Inga Tidblad (Mary Tyrone), Ulf Palme (James Tyrone, Jr.), Jarl Kulle (Edmund Tyrone) ja Catrin Westerlund (Cathleen). Vuonna 1988 näytelmä tuli uudelleen Dramatenin ohjelmistoon Ingmar Bergmanin ohjaamana; Jarl Kulle oli nyt siirtynyt nuoremman pojan roolista isän rooliin.


title: Pitkän päivän matka yöhön

text: Yhdysvalloissa "Long Day’s Journey into Night" kantaesitettiin alkukielellä Connecticutin New Havenissä syksyllä 1956, josta se siirtyi New Yorkin Broadwaylle Helen Hayes -teatteriin 7.11.1956 alkaen. Produktion ohjasi José Quintero ja rooleissa näyttelivät Fredric March (James Tyrone), Florence Eldridge (Mary Tyrone), Jason Robards (”Jamie” Tyrone), Bradford Dillman (Edmund) ja Katharine Ross (Cathleen). Se voitti Tony-palkinnon vuoden parhaana näytelmänä, ja Tonylla palkittiin myös Fredric March. Myös New York Drama Critics’ Circle palkitsi näytelmän. Quintero ohjasi näytelmän myös Britanniassa vuonna 1958, jolloin näyttelijöinä olivat Anthony Quayle (James), Gwen Ffrangcon-Davies (Mary), Ian Bannen (Jamie), Alan Bates (Edmund) ja Etain O’Dell (Cathleen).


title: Pitkän päivän matka yöhön

text: Vuonna 1971 Lontoon Royal National Theatre toi näytelmän ensi-iltaan Michael Blakemoren ohjaamana, rooleissa Laurence Olivier (James), Constance Cummings (Mary), Denis Quilley (Jamie), Ronald Pickup (Edmund) ja Jo Maxwell-Muller (Cathleen). Tästä produktiosta sovitettiin vuoden 1973 televisionäytelmä samalla miehityksellä lukuun ottamatta Cathleenin roolia, jota nyt esitti Maureen Lipman. Blakemoren ohella toisena ohjaajana toimi Peter Wood. Laurence Olivier sai roolistaan Emmyn.


title: Pitkän päivän matka yöhön

text: "Pitkän päivän matka yöhön" on nähty usein myös suomalaisteattereiden ohjelmistossa. Ensimmäisen suomennoksen siitä tekivät Ritva ja Timo Tiusanen, toisen Juha Siltanen vuonna 1988 nimellä "Pitkä päivämatka yöhön". Kansallisteatteri esitti Willensaunassa Juha Siltasen suomennoksena ja Kurt Nuotion ohjaamana 2009–2011. Näyttelijöinä olivat Esko Salminen, Terhi Panula, Eero Aho, Jussi Nikkilä ja Emmi Pesonen.


title: Pitkän päivän matka yöhön

text: Kalle Holmberg ohjasi näytelmän Tampereen Teatterille 1998. Näytelmä on viime vuosikymmeninä toteutettu myös muun muassa Seinäjoen kaupunginteatterissa 2006 ja Lahden kaupunginteatterissa 1989.


title: Pitkän päivän matka yöhön

text: Näytelmästä ohjasi Sidney Lumet vuonna 1962 elokuvan, jonka osia näyttelivät Katharine Hepburn (Mary), Ralph Richardson (James), Jason Robards (Jamie), Dean Stockwell (Edmund) ja Jeanne Barr (Cathleen). Robards, Stockwell ja Hepburn palkittiin rooleistaan Cannesin elokuvajuhlilla, ja Hepburn sai myös parhaan naisnäyttelijän Oscar-ehdokkuuden.


title: Pitkän päivän matka yöhön

text: Vuoden 1987 televisioelokuvassa näyttelivät Kevin Spacey (Jamie), Peter Gallagher (Edmund), Jack Lemmon (James Tyrone), Bethel Leslie (Mary) ja Jodie Lynne McClintock (Cathleen). Lemmon oli roolistaan ehdolla Golden Globe -palkinnon saajaksi.


title: Alien: Isolation

text: Alien: Isolation on The Creative Assemblyn kehittämä selviytymiskauhu- ja hiiviskelypeli, joka julkaistiin alun perin 7. lokakuuta 2014 Microsoft Windowsille, PlayStation 3:lle, PlayStation 4:lle, Xbox 360:lle ja Xbox Onelle. Peli julkaistiin Mac OS X:lle ja Linuxille 27. lokakuuta 2015. Peli on saanut inspiraatiota enemmän vuoden 1979 "Alien – kahdeksas matkustaja" -elokuvasta kuin tämän toiminnallisemmasta jatko-osasta "Aliens – paluu", johon suurin osa pelisarjan peleistä perustuu. "Isolationin" tarina on virallinen jatko-osa ja juonijatkumoa vuoden 1979 "Alien"-elokuvalle. Peli sijoittuu vuoteen 2137, jolloin elokuvan tapahtumista on kulunut 15 vuotta.


title: Alien: Isolation

text: Pelissä ideana on selviytyä Xenomorph-otukselta, joka vainoaa pelaajaa koko pelin ajan. Otus jäljittää pelaajaa muun muassa äänen ja liikeen perusteella ja oppii etenemään pelaajan liikkeiden mukaan. Pelaajalla on käytössään taskulamppu ja liikkeentunnistin, joilla voi jäljittää otusta, mutta valo ja äänet kasvattavat mahdollisuutta, että otus löytää pelaajan. Pelaaja voi löytää tavaroita, joista voi valmistaa itselleen aseita ja työkaluja. Xenomorphin lisäksi pelaajalla on vastassaan myös selviytymishaluisia ihmisiä ja vihamielisiä androideja. Pelin tekijät ovat kutsuneet pelin visuaalista ilmettä "lo-fi sci-fiksi", tarkoittaen tällä sitä, että pelin futuristinen teknologia on sellaista kuin se kuviteltiin vuonna 1979. Vaikka peli sijoittuu tulevaisuuteen, on esimerkiksi tietokoneissa kuvaputkinäyttöjä.


title: Alien: Isolation

text: Peli on saanut pääosin positiivisen vastaanoton. Eurogamer antoi pelille arvosanaksi 8/10, GameTrailers 7,4/10, GameSpot 6/10 ja Game Informer 7,75/10.


title: Mieletön kesis

text: Mieletön kesis () on vuonna 1985 ensi-iltansa saanut komediaelokuva ja jatko-osa elokuvalle "Faijalla hommat hanskassa". Elokuvan on ohjannut Amy Heckerling ja käsikirjoittaneet John Hughes ja Robert Klane. Pääosia näyttelevät Chevy Chase ja Beverly D’Angelo.


title: Mieletön kesis

text: Elokuva on sarjassa ainoa, jossa perheen sukunimi kirjoitetaan ”Griswald”; muissa elokuvissa se kirjoitetaan ”Griswold”.


title: Sant Jeroni de Cotalban luostari

text: Sant Jeroni de Cotalban luostari on Espanjassa sijaitseva vuonna 1388 perustettu luostari, jota on rakennettu 1300-luvulta 1700-luvulle. Se sijaitsee Valencian itsehallintoalueella 70 kilometriä pääkaupungista Valenciaista luoteeseen.


title: Sant Jeroni de Cotalban luostari

text: Luostarirakennukset myytiin velkojen kattamiseksi Trenorin suvulle 1800-luvulla. Suku avasi sen osittain vierailijoille vuonna 2005.


title: Artur Rasizade

text: Artur Rasizade (s. 26. helmikuuta 1935) on azerbaidžanilainen poliitikko, joka toimii maansa pääministerinä vuodesta 1996.


title: Artur Rasizade

text: Vuonna 2013 presidentti İlham Əliyev valittiin kolmannelle kaudelle ja hän nimitti Rasizaden jälleen pääministeriksi tämän korkeasta iästä huolimatta. Kun 79-vuotiaalle Rasizadelle ilmeni terveysongelmia, hän joutui jättämään tilaisuuksia väliin.


title: SMS Elbing

text: SMS Elbing oli Saksan keisarikunnan laivaston Pillau-luokan kevyt risteilijä ensimmäisessä maailmansodassa. Saksan laivasto otti sen sisaraluksineen haltuun ennen niiden valmistumista tilaajalleen Venäjän keisarikunnan laivastolle.


title: SMS Elbing

text: F. Schichaun telakka Danzigista voitti 1912 kansainvälisen tarjouskilpailun kahdesta uudesta Venäjän keisarikunnan laivaston kevyestä risteilijästä. Alukset oli nimettiin 1913 venäläisen tavan mukaan jo kölinlaskun yhteydessä "Muraview Amurskiksi" ja "Admiral Nevelskiksi".


title: SMS Elbing

text: Sen köli laskettiin 1913 ja alus laskettiin vesille 21. marraskuuta 1914. Saksan keisarikunta pakko-otti sen liittäen laivastoonsa. Alus valmistui 4. syyskuuta 1915.


title: SMS Elbing

text: Alus osallistui Yarmouthin ja Lowestoftin rannikkokaupunkien tulitukseen huhtikuussa 1916, jolloin se joutui kahakkaan Britannian kuninkaallisen laivaston Harwich Forcen kanssa. Kuukautta myöhemmin alus oli mukana Skagerrakin taistelussa, jossa se oli ensimmäinen alus johon osui. Taistelulaiva "SMS Posen" törmäsi alukseen hieman puolen yön jälkeen 1. kesäkuuta, jolloin aluksen kylkeen tuli repeämä. Vuoto pysäytti aluksen koneet sekä sähköntuotannon estäen sen liikkumisen. Kello 02.00 saksalainen torpedovene vastaanotti pääosan aluksen miehistöstä ja tuntia myöhemmin alukselle jäänyt miehistö upotti aluksensa. Miehistön loppuosa poistui aluksen kutterilla, mistä he siirtyivät alankomaalaiseen höyrylaivaan.


title: Johtolanka (elokuva)

text: Johtolanka ("The Thin Blue Line") on Errol Morrisin ohjaama dokumenttielokuva vuodelta 1988. Se kertoo Randall Dale Adamsista (1948–2010), joka sai Dallasissa tapahtuneesta poliisin murhasta kuolemantuomion, mikä muutettiin myöhemmin elinkautiseksi vankeudeksi. 12 vuoden vankeuden jälkeen Adamsin tuomio mitätöitiin kokonaan, koska syyttäjät olivat salanneet todisteita ja käyttivät tietoisesti valapattoisia todistajanlausuntoja häntä vastaan.


title: Johtolanka (elokuva)

text: "Johtolanka" valittiin vuonna 2001 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Rikosnimike

text: Rikosnimike eli rikosnimi eli rubriikki on jokaiselle rikokselle vakiintuneen tavan mukaan annettu nimi. Suomen säädöskokoelmassa se ilmaistaan rikostunnusmerkistön yhteydessä kursivoituna ja uudemmassa lainkirjoituskäytännössä on yleistynyt tapa varustaa jokainen pykälä otsikolla, joka rikostunnusmerkistön yhteydessä on sama kuin rikosnimike. Tällainen käytäntö helpottaa säännösten löytämistä.


title: Rikosnimike

text: Yksittäisten rikosten nimikkeinä käytetään yleensä yleiskieleen hyvin juurtuneita vakiintuneita sanoja, kuten varkaus, näpistys, petos tai ryöstö. Uudemman lainsäädännön rikossäännöksiä varten on pyritty muodostamaan vastaavia rikosta hyvin kuvaavia nimiä, kuten avustuspetos tai yritysvakoilu. Jos lainlaatija ei ole näin keksinyt luontevaa nimeä, on nimike usein muodostettu mekaanisesti liittämällä elämänaluetta tai ilmiötä kuvaavaan substantiiviin sana rikos tai rikkomus. Näin on muodostettu esimerkiksi nimikkeet markkinointirikos ja kilpailumenettelyrikos. Rikosten törkeysluokitus voidaan liittää samalla rikosnimikkeeseen lisäämällä substantiivin eteen asiaa kuvaava adjektiivi tai käyttämällä nimikkeessä sanaa rikkomus. Näin on luotu esimerkiksi rikosnimikkeet kätkemisrikos, törkeä kätkemisrikos ja kätkemisrikkomus.


title: Intohimot jalavien varjossa

text: Intohimot jalavien varjossa ("Desire Under the Elms") on yhdysvaltalaisen Eugene O’Neillin tragedianäytelmä vuodelta 1924. Se ottaa juonikuvioita ja teemoja antiikin Kreikan tragedioista ja istuttaa ne Uuden Englannin maaseudulle, kuten O’Neill teki myöhemmin näytelmätrilogiassaan "Murheesta nousee Elektra" (1931). Näytelmä viittaa Faidran, Hippolytoksen ja Theseuksen taruihin. Näytelmästä tehtiin vuonna 1958 samanniminen elokuva, jossa Abbien roolia näyttelee Sophia Loren. Säveltäjä Edward Thomas on sovittanut näytelmän oopperaksi.


title: Intohimot jalavien varjossa

text: Kaksi vaimoaan haudannut leskimies Ephraim Cabot haluaa siirtää Uuden Englannin farminsa kolmelle pojalleen, jotka vihaavat häntä mutta ovat perineet hänen ahneen luonteensa. Nuorin ja teräväpäisin Eben pitää tilaa omana syntymäoikeutenaan, koska se on alun perin kuulunut hänen äidilleen. Hän varastaa rahat isältään ja ostaa velipuolten osuudet maatilasta. Velipuolet lähtevät isänsä kanssa Kaliforniaan kultaa kaivamaan. Myöhemmin isä Ephraim palaa mukanaan uusi kolmas vaimo, kaunis ja päättäväinen Abbie, joka ryhtyykin salaa suhteeseen nuoren Ebenin kanssa. Hän tulee raskaaksi ja uskottelee miehelleen että lapsi on tämän eikä Ebenin. Vanha Ephraim uskoo, vaikka naapurit ivaavat häntä aisankannattajaksi. Hulluna rakkaudesta Ebeniin ja peläten että lapsesta tulisi este heidän suhteelleen Abbie tukehduttaa vauvan kehtoonsa. Raivostunut Eben ilmiantaa Abbien sheriffille, mutta vasta kun on myöntänyt itselleen suuren rakkautensa Abbietä kohtaan ja ymmärtänyt olevansa osasyyllinen lapsen surmaan.


title: Intohimot jalavien varjossa

text: Seere Sario suomensi näytelmän vuonna 1937 ja sitä esitettiin Suomessa varsin paljon 1930- ja 1940-luvuilla. Uuno Klami sävelsi näytelmään vuonna 1930 musiikin, jonka hän myöhemmin sovitti teokseksi nimeltä "Rag-Time & Blues".


title: Intohimot jalavien varjossa

text: Näytelmää on esitetty Suomessa ainakin seuraavasti:


title: Peter Seligson

text: Peter Robin Mikael Seligson (s. 1964) on Ahlströmin sukuun kuuluva suomalainen yritysjohtaja.


title: Peter Seligson

text: Seligson kirjoitti ylioppilaaksi 1982, minkä jälkeen hänellä oli omien sanojensa mukaan mahdollisuus päästä opiskelemaan London School of Economicsiin, sillä hänen äitinsä ystävä oli kyseisen koulun rehtori. London School of Economics keskittyi kuitenkin Seligsonin mielestä liikaa politiikkaan, ja hän lähtikin Sveitsiin opiskelemaan liiketaloutta St. Gallenin yliopistoon. Valmistuttuaan kauppatieteiden lisensiaatiksi Seligson palasi takaisin Suomeen. Hän toimi Arctos Securitiesin myyntijohtajana vuosina 1987–1991. Vuonna 1991 Seligson nimitettiin toimitusjohtajaksi Alfred Bergille, joka oli tuolloin Suomen suurin pankkiiriliike.


title: Peter Seligson

text: Seligson toimi Alfred Bergin toimitusjohtajana vuoteen 1997 saakka, jolloin hän perusti sijoituspalvelualan Seligson & Co:n yhdessä neljän ystävänsä kanssa. Hän on yhä yhtiössä osakkaana ja toimii myös sen Phoenix-rahaston salkunhoitajana. Seligson on myös sijoitusyhtiö Meniren ja eQ Onlinen perustajahahmoja.


title: Peter Seligson

text: Seligson on ollut Ahlstromin hallituksen jäsenenä vuosina 2001–2014. Hän on istunut lisäksi Munksjön hallituksessa ja myös yhtiön hallituksen puheenjohtajana.


title: Peter Seligson

text: Uskonnoltaan Seligson on Jehovan todistaja.


title: Lars Hamberg

text: Lars Christian Hamberg (vuoteen 1932 Skoglund; 19. helmikuuta 1922 Helsinki – 23. joulukuuta 2006 Helsinki) oli suomenruotsalainen kulttuuritoimittaja, kääntäjä ja kirjailija.


title: Lars Hamberg

text: Hamberg pääsi ylioppilaaksi 1940 ja valmistui filosofian kandidaatiksi ja maisteriksi 1950. Hän toimi kirjallisuus-, taide- ja teatteriarvostelijana useissa suomalaisissa ja pohjoismaisissa lehdissä. Hamberg ohjasi myös Yleisradiossa ruotsinkielisiä radiokuunnelmia. Hamberg sai valtion lehtimieseläkkeen 1993.


title: Lars Hamberg

text: Hamberg toimi puheenjohtajana, varapuheenjohtajana tai johtokunnan jäsenenä useissa kulttuurialan järjestöissä (Suomen Pen-klubi, Suomen arvostelijain liitto, Kansainvälinen teatteriarvostelijain liitto, Suomen kääntäjäinyhdistys).


title: Sirkkaliisa Oksanen

text: Sirkkaliisa Oksanen (2. helmikuuta 1922 Viipuri – 18. marraskuuta 2005 Helsinki) oli suomalainen kirjailija. Hän pääsi ylioppilaaksi 1941 ja opiskeli Taideteollisessa keskuskoulussa 1942–1946. Oksanen toimi freelance-työntekijänä taideteollisuuden alalla.


title: Sydämeni on kukkuloilla

text: Sydämeni on kukkuloilla ("My Heart’s in the Highlands") on yhdysvaltalais-armenialaisen William Saroyanin yksinäytöksinen komedia vuodelta 1939. Tämän Saroyanin varhaisin näytelmä on sovitettu hänen novellistaan "The Man With His Heart in the Highlands." Näytelmän on suomentanut Matti Rossi vuonna 1979, jolloin Jotaarkka Pennanen ohjasi sen Turun kaupunginteatterille. Sitä on esitetty lisäksi ainakin Kokkolan kaupunginteatterissa.


title: Sydämeni on kukkuloilla

text: Yhdeksänvuotias Johnny asuu epäonnisen runoilijaisänsä ja armenialaisen isoäitinsä kanssa Kalifornian Fresnossa. Johnny ihmettelee maailmaa päällään seisten, yrittää jutella lintujen kanssa ja kiinnostuu junien pilleistä, kunnes kaupunkiin saapuu MacGregor, mies joka soittaa trumpettia ja väittää olevansa näyttelijä. Hän lumoaa kaikki soitollaan ja saa palkkioksi ruokaa. Johnnyn epäonninen runoilijaisä saa runonsa takaisin Atlantic Monthly -lehdeltä, joka ei haluakaan julkaista niitä. MacGregor, joka sanoo kaipaavansa kukkuloille, kuolee siteeraten kuningas Learia.


title: Kiltti tyttö (romaani)

text: Kiltti tyttö () on yhdysvaltalaisen Gillian Flynnin kirjoittama jännitysromaani vuodelta 2012. Se kertoo Nick Dunnesta, jonka vaimo Amy katoaa heidän viidentenä hääpäivänään. Nickin jäätyä kiinni valheista hän päätyy pian pääepäillyksi vaimonsa murhasta. Romaanin on suomentanut Terhi Kuusisto, ja Suomessa se julkaistiin vuonna 2013.


title: Kiltti tyttö (romaani)

text: Romaaniin perustuva David Fincherin ohjaama ja Flynnin käsikirjoittama elokuva "Gone Girl" sai ensi-iltansa vuonna 2014. Elokuvan pääosissa ovat Ben Affleck ja Rosamund Pike.


title: Yhdysvaltalainen elokuva

text: Yhdysvaltalainen elokuva on Yhdysvalloissa toimiva viihdeteollisuuden ala, joka tuottaa ja myy elokuvia, ja on maailmanlaajuisesti merkittävä toiminnaltaan. Alan pääpaikka on Hollywood Los Angelesissa.


title: Yhdysvaltalainen elokuva

text: Yhdysvaltalaiset elokuvanäyttelijät, filmitähdet kuten John Wayne, Marilyn Monroe tai James Dean ovat tulleet maailmankuuluiksi ihanteiksi, ja Walt Disneyn tuotanto on ollut maailman johtava piirroselokuvan alalla.


title: Yhdysvaltalainen elokuva

text: Maailman suurimmat menestyselokuvat on tehty Hollywood-studioilla, kuten esimerkiksi Tuulen viemää, Tähtien sota, Titanic tai Avatar. Oscar-palkinto on Hollywood-filmiteollisuuden vuosittainen palkinto elokuva-alan saavutuksista. Yhdysvaltalaisen elokuvan yleisintä sisältöä elokuvissa ovat väkivalta, sukupuolinen kanssakäyminen ja romanssi.


title: Yhdysvaltalainen elokuva

text: Kuuluisia suomalaisia Hollywoodissa ovat olleet elokuvaohjaaja Renny Harlin ja näyttelijä Maila Nurmi.


title: Kerri Delaney

text: Kerri Delaney (s. 28. huhtikuuta 1974) on yhdysvaltalainen aktiiviuransa lopettanut koripalloilija.


title: Kerri Delaney

text: Delaney pelasi yliopistokoripalloa Southern Metodist Universityn joukkueessa. Kauden 1997–1998 hän pelasi ammattilaisena suomalaisessa Tampereen Pyrinnössä, joka sijoittui kauden päätteeksi neljänneksi. Runkosarjassa Delaney teki 24,4 pistettä ja 1,5 torjuntaa ottelua kohden ollen kummassakin kategoriassa runkosarjan toiseksi paras. Pudotuspeleissä hänen ottamansa 9,6 levypalloa ja tekemänsä 1,8 torjuntaa ottelua kohden oikeuttivat pudotuspelitilastojen kolmansiin sijoihin. Delaneyn kahden pisteen heittojen onnistumisprosentti, 56,9, oli pudotuspelien toiseksi paras.


title: Brandenburgin markkreivikunta

text: Brandenburgin markkreivikunta (), myöhemmin Brandenburgin vaaliruhtinaskunta () oli Pyhään saksalais-roomalaiseen keisarikuntaan vuosina 1157–1806 kuulunut ruhtinaskunta, jolla on keskeinen merkitys Saksan ja Keski-Euroopan historiassa.


title: Brandenburgin markkreivikunta

text: Brandenburg kehittyi Nordmarkista, joka perustettiin slaavilaisten vendien alueelle. Vuoden 1356 kultaisella bullalla sitä hallinneet markkreivit saivat vaaliruhtinaan aseman, joka oikeutti heidät äänestämään Pyhän Rooman keisarin vaaleissa. Tästä lähtien markkreivikuntaa nimitettiin myös "Brandenburgin vaaliruhtinaskunnaksi" ( tai "Kurbrandeburg").


title: Brandenburgin markkreivikunta

text: Vuodesta 1415 lähtien Brandenburgia hallitsi Hohenzollern-suku. Hohenzollernien johdolla Brandenburg kehittyi 1600-luvulla nopeasti voimakkaaksi valtioksi. Vuonna 1618 Hohenzollernit perivät myös Preussin herttuakunnan, jonka alue tuli myöhemmin tunnetuksi Itä-Preussi. Tällöin syntynyt personaaliunioni, Brandenburg-Preussi, muutettiin myöhemmin Preussin kuningaskunnaksi, ja 1700-luvulla siitä tuli yksi Saksan johtavista valtioista. Vaikka vaaliruhtinaiden korkein arvonimi oli ”Preussin kuningas”, heidän valtakuntansa keskuksena oli Brandenburg ja pääkaupunkina Berliini.


title: Brandenburgin markkreivikunta

text: Brandenburgin vaaliruhtinaskunta lakkasi vuonna 1806, kun Pyhä saksalais-roomalainen keisarikunta hajosi. Tällöin Brandenburgista tuli Preussin maakunta. Vaikka Brandenburg alkujaan oli vain yksi monista keisarikuntaan kuuluneista valtioista, Hohenzollernien hallitsema Preussin kuningaskunta onnistui vuonna 1871 yhdistämään Saksan ja muodostamaan Saksan keisarikunnan. Nimitystä ”Mark Brandenburg” käytetään yhä toisinaan epävirallisesti Saksan nykyisestä Brandenburgin osavaltiosta.


title: Brandenburgin markkreivikunta

text: Entisen markkreivikunnan alue, josta käytetään nimitystä "Mark Brandenburg", sijaitsi nykyisen Saksan itäosissa ja Puolan länsiosissa. Se käsitti suurimman osan Saksan nykyisestä Brandenburgin osavaltiosta sekä Berliinin, nykyisin Saksi-Anhaltiin kuuluvan Altmarkin sekä Neumarkin, joka nykyisin on kuuluu Puolaan ja on jaettu Lubuszin ja Länsi-Pommerin voivodikuntien kesken. Nykyiseen Brandenburgin osavaltioon kuuluu kuitenkin myös alueita, jotka eivät ole kuuluneet Brandenburgin markkreivikuntaan, kuten Ala-Lausitz ja eräät vuoteen 1815 saakka Saksin kuningaskuntaan kuuluneet alueet.


title: Brandenburgin markkreivikunta

text: Alueesta käytettiin nimitystä "Mark" ja sen hallitsijasta nimitystä markkreivi eli "rajakreivi", koska se sijaitsi Pyhän saksalais-roomalaisen keisarikunnan raja-alueella.


title: Brandenburgin markkreivikunta

text: Slaavilaiset vendit asettuivat Brandeburgin alueelle 700-luvulla ja sekoittuivat siellä ennestään asuneisiin sakseihin ja böömiläisiin.


title: Brandenburgin markkreivikunta

text: Alueelle perustettiin vuonna 928 Brandenburgin ja vuonna 948 Havelbergin hiippakunnat. Näistä Brandenburgin hiippakunta ulottui Itämereen saakka.


title: Brandenburgin markkreivikunta

text: Kuningas Henrik Linnustaja liitti Brandenburgin alueisiinsa vuosina 928–929, mikä teki keisari Otto Suurelle mahdolliseksi vuonna 936 perustaa rajakreivi Geron hallitsema Nordmark. Rajakreivikunta ja hiippakunnat kuitenkin kukistuivat slaavien kapinassa vuonna 983; tämän jälkeen keisarit eivät käytännössä voineet hallita aluetta 150 vuoteen. Näistä Brandenburgin hiippakunta oli ulottunut Itämereen saakka.


title: Brandenburgin markkreivikunta

text: Vuonna 1127 hevelliläinen prinssi Pribislav nousi valtaan Brennan linnassa Brandenburgin kaupungissa. Hallitsijakaudellaan hän ylläpiti läheisiä suhteita saksalaiseen aatelistoon. Saksalaiset onnistuivat yhdistämän Brandenburgin ja Spandaun välisen alueen Pyhään saksalais-roomalaiseen keisarikuntaan. Kiistanalainen itäraja jatku Hevellin ja Sprewanen välillä ja tunnettiin nimellä Havel–Nuthe -linja. Sprewanelainen prinssi Jaxa Köpenickiläinen asui Köpenickissä rajan itäpuolella.


title: Brandenburgin markkreivikunta

text: Saksalaisten Ostsiedlungin aikana Askanian sukuun kuulunut Albrekt Karhu () pani alulle sukunsa pyrkimykset laajentaa alueitaan itään. Vuosina 1123–1125 Albrekt ylläpiti suhteista Pribislaviin, joka oli hänen ensimmäisen poikansa Oton kummi ja joka lahjoitti tälle Zauchen seudun, kun tämä vuonna 1134 kastettiin. Samana vuonna keisari Lothar III nimitti Albrektin Nordmarkin markkreiviksi ja korotti Pribislavin kuninkaan arvoon, joka tosin myöhemmin peruutettiin. Vuonna 1134 Albrekt onnistui myös varmistamaan Askanian dynastialle lapsettoman Pribislavin perinnön. Kun Pribislav vuonna 1150 kuoli, Albrekt sai haltuunsa hevellien alueella sijainneen Brennan eli Brandenburgin kaupungin. Askania-suku aloitti myös Spandaun linnan rakentamisen.


title: Brandenburgin markkreivikunta

text: Toisin kuin uudet valtiaat, jotka olivat kristittyjä, hevellit palvoivat yhä vanhoja slaavilaisia jumalia eivätkä hyväksyneet Albrektin valtapyrkimyksiä. Jaxa Köpenickiläinen, joka mahdollisesti oli Pribislavin sukulainen ja joka vaati Brandenburgia itselleen, piti sitä hallussaan Puolan tuella ja hallitsi hevellien maita. Vanhempien historioitsijoiden mukaan tämä valloitus tapahtui vuonna 1153, joskaan vuosiluvulle ei ole luotettavia lähteitä. Viimeaikaisten tutkijoiden kuten Lutz Partenheimerin mukaan se tapahtui keväällä 1157, ja on epäiltävää, että Albrekt ei olisi vastannut Jaxan toimiin neljään vuoteen.


title: Brandenburgin markkreivikunta

text: Kesäkuun 11. päivänä 1157 käytyjen ankarien taistelujen jälkeen Albrekt Karhu onnistui jälleen valtaamaan Brandenburgin ja karkottamaan Jaxan, ja samalla hän otti hallitsijana uuden arvonimen. Koska hänellä oli jo markkreivin arvo, hän nimitti 3. lokakuuta 1157 itsensä Brandenburgin markkreiviksi ("Adelbertud Die gratia marcio in Brandenburg") perustaen täten Brandenburgin markkreivikunnan.


title: Brandenburgin markkreivikunta

text: Alkuperäinen markkreivikunta ei ollut yhtä laaja kuin nykyinen Brandenburgin osavaltio, vaan siihen kuuluivat vain Havellandin ja Zauchen seudut. Seuraavien 150 vuoden kuluessa Askaniat onnistuivat valloittamaan Uckermarkin, Teltowin ja Barnimin alueet Havelin ja Nuthen itäpuolella, minkä jälkeen markkreivikunta ulottui Oderiin saakka. Neumark Oderin itäpuolella hankittiin vähitellen eri tavoin, muun muassa avioliittojen avulla sekä Puolan Piast-dynastian kanssa tehdyillä sopimuksilla.


title: Brandenburgin markkreivikunta

text: Koska Brandenburgin alueella maaperä oli hiekkaista, tämä maatalouden kannalta epäedullista ruhtinaskuntaa nimitettiin ”Pyhän Rooman keisarikunnan hiekkalaatikoksi”. Albrekt houkutteli valloittamilleen alueille uusia asukkaita, joista monet tulivat markkreivikunnan entisiltä alueilta, mutta myös Harzista, Flanderista ja Reininmaalta. Sen jälkeen kun hän 1160-luvulla oli valloittanut Elben ja Havelin välisen alueen, sinne Hollannin tulvista kärsineiltä alueilta muuttaneet flaamit ja hollantilaiset käyttivät entisellä kotiseudulla oppimiaan taitoja rakentaakseen patoja Brandenburgiin. Askanialaiset turvasivat maansa asettamalle kyliin ritareita ja rakentamalla Neumarkin raja-alueille ritarilinnoja. Kun keisarin valta 1300-luvulla heikkeni, ritarit kuitenkin ryhtyivät rakentamaan linnoja kaikkialle markkreivikunnan alueelle ja saivat täten entistä itsenäisemmän aseman.


title: Brandenburgin markkreivikunta

text: Albrektia seurasi hänen kuolemansa jälkeen vuonna 1170 Otto I. Askaniat pyrkivät yhä laajentamaan aluettaan itään ja koilliseen saadakseen sen ulottumaan Pommerin kautta Itämereen saakka. Tämän vuoksi he joutuivat ristiriitoihin Tanskan kanssa. Börnhövedin taistelun (1227) jälkeen markkreivi Juhana I vaati itselleen Pommeria, jonka hän saikin läänityksenä keisari Fredrik II:lta vuonna 1231. Vuosisadan puoliväli oli Askania-dynastian kannalta tärkeä kehityskausi, sillä vuonna 1250 se sai liitetyksi alueisiinsa myös Stettinin ja Uckermarkin, joista ensin mainitun se kuitenkin myöhemmin menetti Pommerin herttuakunnalle. Viimeinen Askania-sukuinen markkreivi, Henrik II, kuoli vuonna 1320.


title: Brandenburgin markkreivikunta

text: Voitettuaan Habsburgit Wittelsbachin sukuun kuulunut keisari Ludvig IV, Henrik II:n setä, luovutti vuonna 1323 Brandenburgin vanhimmalle pojalleen, Baijerin herttua Ludvig IV:lle (Brandenburgin vaaliruhtinaana Ludvig I). Koska provosti Nikolaus von Bernau vuonna 1325 murhattiin, Brandenburgia rangaistiin paavillisella interdiktillä. Vuodesta 1328 lähtien Ludvig oli sodassa Pommeria vastaan, jota hän vaati läänitykseksi, ja sota päättyi vasta vuonna 1333. Brandenburgin kotimainen aatelisto ei hyväksynyt markkreivi Ludvigin hallintoa. Keisari Ludvig IV:n kuoltua vuonna 1347 ilmaantui Vale-Valdemar, joka väitti olevansa vuosia aiemmin kuollut markkreivi Valdemar. Uusi keisari Kaarle IV tunnusti 2. lokakuuta 1348 tämän vallantavoittelijan Brandenburgin vaaliruhtinaaksi, mutta hänet tuomittiin huijarina sen jälkeen, kun Wittelsbach- ja Luxemburg-suvut olivat tehneet keskenään rauhansopimuksen Eltvillessä. Vuonna 1351 Ludvig luovutti markkreivikunnan nuoremmille velipuolilleen Ludvig II:lle (Ludvig Roomalaiselle) ja Otto V:lle vastikkeeksi siitä, että itse pääsi Ylä-Baijerin yksinvaltiaaksi.


title: Brandenburgin markkreivikunta

text: Ludvig Roomalainen pakotti Väärän Waldemarin luopumaan vaatimuksistaan Brandenburgiin ja onnistui hankkimaan Brandenburgin markkreiveille vaaliruhtinaan aseman, joka heille myönnettiin vuoden 1356 kultaisella bullalla. Brandenburgista tuli näin ollen vaaliruhtinaskunta, jonka hallitsijalla oli äänioikeus Pyhän Rooman keisarin vaalissa. Brandenburgin markkreivilla oli myös seremoniallinen arvonimi "Keisarikunnan arkkikamariherra". Kun Ludvig Roomalainen vuonna 1365 kuoli, Otto tuli Brandenburgin ainoaksi hallitsijaksi. Hän myi Ala-Lausitzin keisari Kaarle IV:lle vuonna 1367, jonka hän oli jo sitä ennen luovuttanut pantiksi Wettinin hallitsijasuvulle. Vuotta myöhemmin hän menetti Wałczin kaupungin Puolan kuningas Kasimir III Suurelle.


title: Brandenburgin markkreivikunta

text: 1300-luvun puolenvälin jälkeen keisari Kaarle IV ryhtyi toimiin saadakseen Brandenburgin Luxemburgin suvulle. Tällöin tämä suku saisi haltuunsa Brandenburgille kuuluvan äänen keisarinvaalissa sillä ennestään olleen Böömin äänen lisäksi. Vuonna 1373 Kaarle onnistuikin ostamaan Brandenburgin Otolta 500 000 guilderilla, ja Gubenin maapäivillä Brandenburg ja Ala-Lausitz liitettiin Böömin kruunun maihin. Tältä ajalta on peräisin Kaarle IV:n maakirja, joka on tärkeä Brandenburgin keskiaikaista asutusta koskeva lähde. Kaarle valitsi Tangermünden linnan vaaliruhtinaan asuinpaikaksi.


title: Brandenburgin markkreivikunta

text: Luxemburg-suvun valta Brandenburgissa heikkeni Kaarlen veljenpojan Jobst Määriläisen hallitsijakaudella. Neumark luovutettiin panttina saksalaiselle ritarikunnalle, joka kuitenkaan ei paljon kiinnittänyt huomiota tähän rajaseutuun. Wittelsbach- ja Luxemburg -sukuisten markkreivien aikana paikallinen aatelisto sai Brandenburgissa yhä suuremman vaikutusvallan, kun keskusvalta heikkeni.


title: Brandenburgin markkreivikunta

text: Vastapalvelukseksi siitä, että tämä oli kannattanut Sigismundin valintaa keisariksi vuonna 1410, Hohenzollern-sukuun kuulunut Nürnbergin linnakreivi Fredrik VI sai vuonna 1411 Brandenburgin perinnöllisesti hallintaansa. Brandenburgin vaaliruhtinaana hänet tunnetaan nimellä "Fredrik I". Maa-aatelisto, muun muassa Quitzow-suku, vastusti hänen valintaansa, mutta Fredrik kukisti vastustajansa tykistön avulla, Joidenkuiden aatelisten omaisuus takavarikoitiin, ja Fredrikin alamaisensa vannoivat hänelle uskollisuudenvalan Tangermündessä' 20. maaliskuuta 1414. Virallisesti hänet tunnustettiin markkreiviksi ja Brandenburgin vaaliruhtinaaksi Konstanzin kirkolliskokouksessa 1415. Samassa kirkolliskokouksessa hän sai myös Pyhän Rooman keisarikunnan arkkikamariherran arvon 18. huhtikuuta 1417.


title: Brandenburgin markkreivikunta

text: Fredrik valitsi asuinpaikakseen Berliinin, mutta vuonna 1425 hän vetäytyi Frankeniin. Silloin hän jätti Brandenburgin hallinnan vanhimmalle pojalleen Juhana Alkemistille, mutta piti itsellään vaaliruhtinaan arvon. Seuraava vaaliruhtinas Fredrik II pakotti Berliinin ja Cöllnin kaupungit alistumaan valtaansa, ja samoin tekivät pian muutkin Brandenburgin alueen kaupungit. Hän valloitti myös Neumarkin takaisin Saksalaiselta ritarikunnalta ja aloitti alueen jälleen rakennuksen.


title: Brandenburgin markkreivikunta

text: Useita vuosia kestänyt sota Pommerin herttuakuntaa vastaan päättyi Prenzlaun rauhansopimuksiin (1448, 1472 ja 1497).


title: Brandenburgin markkreivikunta

text: Brandebburg hyväksyi protestanttisen uskonpuhdistuksen vuonna 1539. Siitä lähtien valtaosa väestöä on ollut luterilaisia, joskin muutamat myöhemmät vaaliruhtinaat kääntyivät kalvinismiin.


title: Brandenburgin markkreivikunta

text: Brandenburgin Hohenzollernit yrittivät laajentaa alkujaan varsin suppeaa valtapiiriin, mutta tämä johti sotiin naapurimaiden kanssa. Juhana Vilhelm, Julichin, Kleven ja Bergin herttua, kuoli lapsettomana vuonna 1609. Hänen vanhin veljentyttärensä Anna, oli vaaliruhtinas Juhana Sigismundin puoliso, mistä tämä sai aiheen rohkeasti vaatia alueita perinnökseen ja lähetti sotajoukkoja valloittaakseen osan Juhana Vilhelmin alueista Reininmaalla. Juhana Sigismundin epäonneksi samoihin aikoihin syttyi kolmikymmenvuotinen sota, johon tämä yritys sotkeutui, ja lisäksi Julichin vallanperimyksestä käytiin kiistaa. Sodan jälkeen Westfalenin rauhassa vuonna 1648 Brandenburg sai puolet näistä perintömaista, mukaan luettuna Kleven herttuakunnan Reininmaalla sekä Markin ja Ravensbergin herttuakunnat. Nämä alueet, jotka olivat yli 100 kilometrin päässä Brandenburgin rajalta, muodostivat myöhemmin keskeisimmän osan Preussin Reininmaan maakuntaa.


title: Brandenburgin markkreivikunta

text: Kun Albrekt Fredrik, Preussin herttua, kuoli vuonna 1618 eikä hänellä ollut poikaa, hänen vävynsä Juhana Sigismund peri Preussin herttuakunnan. Sen jälkeen hän hallitsi molempia alueita personaaliunionina, joka tuli tunnetuksi nimellä Brandenburg-Preussi. Täten Juhana Sigismundin avioliitto Preussin Annan kanssa ja sekä tämän äidinpuolisen tädin kuolema vuonna 1609 ja isän kuolema vuonna 1618 ilman miespuolista perillistä ratkaisi sen, että Hohenzollernit saivat alueita Brandenburgin lisäksi sekä Reininmaalta että Itämeren rannikolta. Preussi (joka tuolloin käsitti vain suunnilleen sen alueen, joka myöhemmin tuli tunnetuksi Itä-Preussina), sijaitsi kuitenkin Pyhän saksalais-roomalaisen keisarikunnan ulkopuolella, ja Brandenburgin vaaliruhtinaat hallitsivat sitä Puola-Liettuaan kuuluneena läänitysalueena ja vannoivat tälle valtakunnalle kuuliaisuudenvalan.


title: Brandenburgin markkreivikunta

text: Seuraavien kahden vuosisadan ajan Brandenburgin vaaliruhtinaat pyrkivät hankkimaan maa-alueita, jotka yhdistäisivät nämä toisistaan erilleen sijainneet alueet, Mark Brandenburgin, Reininmaan ja Westfalenin alueet sekä Preussin herttuakunnan yhtenäiseksi maantieteelliseksi kokonaisuudeksi. Westfalenin rauhassa, joka vuonna 1648 lopetti kolmikymmenvuotisen sodan, Brandenburg-Preussi sai Taka-Pommerin, josta vuoden 1653 Stettinin rauhassa muodostettiin Pommerin maakunta, sekä Mindenin, Kaminin, Halbarstadtin ja Magdeburgin. Vuosisadan loppupuolella Fredrik Vilhelm, "Suuri vaaliruhtinas", kehitti Brandenburg-Preussin suurvallaksi. Rakennettiin Brandenburgin ensimmäinen laivasto ("Kurbrandenburgische Marine"), joka valloitti lyhytaikaisiksi siirtomaiksi Arguinin, Brandenburgin Kultarannikon ja Saint Thomas'n. Olivan rauhansopimuksessa vuonna 1660 vaaliruhtinaat onnistuivat saavuttamaan Preussille täyden suvereniteetin. Potsdamin edikti vuodelta 1685 salli hugenottipakolaisten muuttaa Hohenzollernien alueille.


title: Brandenburgin markkreivikunta

text: Kiitokseksi avustaan Espanjan perimyssodassa keisari Lepold I myönsi Fredrik Vilhelmin pojalle, Fredrik III:lle oikeuden korottaa Preussi kuningaskunnan arvoon. Tammikuun 18. päivänä 1701 Fredrik kruunautti itsensä Preussin kuninkaaksi nimellä Fredrik I. Toisin kuin Brandenburg, Preussi oli Pyhän saksalais-roomalaisen keisarikunnan ulkopuolella, ja keisarikunnan alueella vain keisarilla ja Böömin hallitsijalla oli oikeus kuninkaan arvoon. Koska kuningas oli korkeampi arvonimi kuin vaaliruhtinas, Hohenzollernien koko valtakuntaa alettiin pian tämän jälkeen käytännössä nimittää Preussin kuningaskunnaksi, vaikka sen valtakeskus oli edelleen Brandenburgissa. Laillisesti Brandenburg kuitenkin oli yhä osa Pyhää saksalais-roomalaista keisarikuntaa ja se oli vain personaaliunionissa Preussin kuningaskunnan kanssa, jossa Hohenzollerneilla oli täysi suvereniteetti. Tämän vuoksi Hohenzollernit käyttivät edelleen myös Brandenburgin vaaliruhtinaan arvonimeä niin kauan kuin keisarikunta oli olemassa. Tähän aikaan keisarin valta keisarikunnassa oli kuitenkin käynyt pelkästään nimelliseksi. Keisarikunnan eri alueet toimivat enemmän tai vähemmän "de facto" itsenäisten valtioiden tavoin ja tunnustivat keisarin ylivallan vain muodollisesti. Tämän vuoksi Brandenburgia alettiin pian pitää "de facto" Preussin kuningaskunnan osana eikä erillisenä valtiollisena kokonaisuutena.


title: Brandenburgin markkreivikunta

text: Vuodesta 1701 aina vuoteen 1946 saakka Brandenburgin historia on pääosin sama kuin Preussin, josta 1700-luvulla tuli eurooppalainen suurvalta. Kuningas Fredrik Vilhelm I, ”Sotilaskuningas”, uudenaikaisti Preussin armeijan, kun taas hänen poikansa Fredrik II Suuri saavutti huomattavia sotilaallisia voittoja ja kuuluisuutta Sleesian sodissa ja Puolan jaoissa. Viimeksi mainituissa hän liitti valtakuntaansa myös Länsi-Preussiksi nimitetyn, siihen saakka Puolaan kuuluneen alueen, joka sijaitsi Brandenburgin ja Preussin herttuakunnan välissä ja oli erottanut nämä toisistaan.


title: Brandenburgin markkreivikunta

text: Brandenburgin markkreivikunnan asema läänitysalueena ja vaaliruhtinaskuntana lakkasi, kun Pyhä saksalais-roomalainen keisarikunta vuonna 1806 hajosi, minkä jälkeen korkein valta Brandenburgissa ei enää kuulunut Hohenzollerneille vain "de facto" vaan myös "de jure". Napoleonin sotien jälkeen vuonna 1815 entisen vaaliruhtinaskunnan alueesta muodostettiin Preussin kuningaskuntaan kuulunut Brandenburgin provinssi. Vuonna 1871 tapahtuneesta Saksan yhdistymisestä lähtien Brandenburg samoin kuin koko Preussi kuului Saksan keisarikuntaan, jossa Preussi oli suurin ja johtava osavaltio.


title: Brandenburgin markkreivikunta

text: Natsi-Saksassa vuonna 1930-luvulla toteutetun Gleichschaltungin myötä Brandenburgin provinssi ja Preussin vapaavaltio menettivät käytännössä kaiken merkityksensä. Brandenburgin alueesta muodostettiin tällöin "Mark Brandenburg" -niminen gau-hallintoalue.


title: Brandenburgin markkreivikunta

text: Preussin valtio lakkautettiin virallisesti vuonna 1947 sen jälkeen, kun Saksa oli hävinnyt toisen maailmansodan. Mark Brandenburg muutettiin tällöin Brandenburg-nimiseksi Saksan osavaltioksi. Oder–Neisse-linjan itäpuolella oleva osa siitä, Neumarkin alue, oli kuitenkin jo vuonna 1945 siirretty Puolan hallintaan, ja sieltä oli saksankielinen väestö karkotettu. Oderin länsipuolella oleva osa Brandenburgia kuului Neuvostoliiton miehitysvyöhykkeeseen lukuun ottamatta Berliiniä, joka jaettiin erikseen voittajavaltioiden kesken ja jakautui Länsi- ja Itä-Berliiniin. Vuodesta 1949 lähtien Brandenburg kuului Saksan demokraattiseen tasavaltaan, ja vuonna 1952 se jaettiin Cottbusin, Frankfurt an der Oderin, Schwerinin ja Neubrandenburgin piireihin.


title: Brandenburgin markkreivikunta

text: Saksojen yhdistyessä vuonna 1990 lakkautettiin ja perustettiin nykyinen Brandenburgin osavaltio, jonka pääkaupunkina on Potsdam. Brandenburgin markkreivikunnan 850-vuotispäivää vietettiin virallisesti 11. kesäkuuta 2007, ja siihen liittyneet juhlallisuudet aloitettiin Brandenburgin kaupungissa 23. kesäkuuta 2006.


title: Hiroshi Amano

text: Hiroshi Amano (, s. 11. syyskuuta 1960, Hamamatsu) on japanilainen fyysikko, joka sai Nobelin fysiikan palkinnon yhdessä Isamu Akasakin ja Shuji Nakamuran kanssa sinisen LED-valon kehittämisestä.


title: Hiroshi Amano

text: Amano valmistui Nagoyan yliopistosta maisteriksi 1983 ja tohtoriksi 1988.


title: Isamu Akasaki

text: Isamu Akasaki (, s. 1929) on japanilainen tieteilijä, joka on kehittänyt puolijohdekiteiden kasvatusmenetelmiä ja onnistui valmistamaan ensimmäisenä galliumnitridistä hyvälaatuisia yksittäiskiteitä, mikä myöhemmin mahdollisti galliumnitridin käyttämisen puolijohdesovelluksissa. Akasakille myönnettiin Nobelin fysiikanpalkinto vuonna 2014 yhdessä Shūji Nakamuran ja Hiroshi Amanon kanssa sinisen LED-valon keksimisestä.


title: Martha Mogish

text: Martha Mogish (s. 11. kesäkuuta 1959) on yhdysvaltalainen aktiiviuransa lopettanut koripalloilija.


title: Martha Mogish

text: Pääaineenaan geologiaa lukenut Mogish pelasi yliopistokoripalloa Syracusen yliopiston joukkueessa vuosina 1978–1981. Hän oli yliopistonsa ensimmäinen tuhanteen pisteeseen yltänyt naispelaaja. Ammattilaisena Mogish pelasi Suomessa, Ranskassa, Italiassa ja Ruotsissa.


title: Martha Mogish

text: Kauden 1985–1986 Mogish pelasi suomalaisessa Tampereen Pyrinnössä, joka voitti kauden päätteksi Suomen mestaruuden. Mogishille kirjattiin kauden aikana tilastolukemat 15,5 pistettä ja 9,5 levypalloa ottelua kohden. Levypalloissa Mogish oli kauden kolmanneksi paras.


title: Oberon Pitterson

text: Oberon Jean Pitterson-Nattie (ent. Pitterson-Dunn, s. 8. helmikuuta 1971 Kingston) on jamaikalainen verkkopallovalmentaja ja aktiiviuransa lopettanut verkkopalloilija sekä koripalloilija.


title: Oberon Pitterson

text: Koripalloa Pitterson pelasi ammattilaisena Suomessa, Saksassa ja Turkissa. Suomessa hän pelasi kauden 1996–1997 Tampereen Pyrinnössä, joka sijoittui kauden päätteksi SM-sarjassa viidenneksi. Pitterson pelasi Suomessa kovatasoisen tilastorivin: koko kaudelta hän muun muassa otti ottelua kohden 14,9 levypalloa, joista 5,3 hyökkäyspäässä ollen SM-sarjan levypallokuningatar. Kuningattaruus lankesi myös riistoissa, joita Pitterson otti jopa 6,1 ottelua kohden. Pisteitä Pitterson teki 21,7:n keskiarvolla, mikä oikeutti tilastossa toiseen sijaan. 2,2 syötön ottelukeskiarvolla Pitterson oli kauden kolmanneksi paras. Jatkosarjan ottelu Karhun Poikia vastaan oli Pittersonin tilastollinen huipentuma: hän teki 44 pistettä, otti 19 levypalloa ja kahdeksan riistoa sekä antoi kuusi syöttöä. Lisäksi häntä rikottiin ottelun aikana 14 kertaa.


title: Oberon Pitterson

text: Pitterson pelasi koripalloa myös Jamaikan maajoukkueessa, joka muun muassa voitti pronssia vuoden 2006 Centrobasketista.


title: Oberon Pitterson

text: Koripalloilijanuransa ohella Pitterson loi merkittävän pelaajauran verkkopalloilijana ja pelasi Jamaikan maajoukkueen kapteenina muun muassa Kansainyhteisön kisoissa 2002, missä Jamaika voitti pronssia, ja Pan-Amerikan kisoissa 2007. Hän toimi myös maajoukkueen päävalmentajana.


title: Luettelo maailman suurimmista yrityksistä vuonna 1961

text: Tämä on luettelo maailman suurimmista yrityksistä vuonna 1961.


title: Mikkelin varuskunta

text: Mikkelin varuskunta oli Mikkelin kaupungin alueella sijainnut varuskunta, joka aluksi sijaitsi puurakenteisissa kasarmeissa vanhalla kasarmialueella Nuijamiehen kaupunginosassa lähellä kaupungin keskustaa. 1960-luvulla varuskunta siirrettiin asteitain uudelle alueelle Jyväskyläntien varrelle Karkialammelle, josta viimeiseksi Savon prikaati lakkautettiin kokonaan 2006 osana maavoimauudistusta. Karkialammella toimii mm. Maavoimien Esikunta sekä tietohallintoyksikkö ja sotilassoittokunta. Vanhoissa puukasarmeissa toimii nykyään muun muassa Jalkaväkimuseo.


title: Kainuun sotilasalue

text: Kainuun sotilasalue on Pohjois-Suomen sotilasläänin sotilasalue, johon kuuluvat Kainuun maakunnan kunnat ja kaupungit.


title: Kainuun sotilasalue

text: Kainuun sotilasalueella sijaitsevat muun muassa Kainuun sotilasalueen toimisto, Kainuun prikaati Hoikankankaalla lähiharjoitusalueenaan Kassunkuru ja kaukoharjoitusalueenaan Vuosangan ampuma-alue Kuhmossa.


title: Kainuun sotilasalue

text: Vapaaehtoisen maanpuolustustyön osalta Kainuun sotilasalueella toimii Kainuun maakuntakomppania.


title: Etelä-Hämeen suojeluskuntapiiri

text:
Etelä-Hämeen suojeluskuntapiiri oli Suomen suojeluskuntien piirijärjestö, johon kuuluivat monet Etelä-Hämeen suojeluskunnat viereisine suojeluskuntineen. Se perustettiin 1. tammikuuta 1920. 1. joulukuuta 1939 piiristä erotettiin Lahden suojeluskuntapiiri ja 1. syyskuuta 1940 Etelä-Hämeen suojeluskuntapiiristä muodostettiin Hämeenlinnan suojeluskuntapiiri, jonka myöhemmäksi nimeksi tuli Kanta-Hämeen suojeluskuntapiiri.
1. tammikuuta perustettiin myös Riihimäen suojeluskunta erillisenä itsenäisenä suojeluskuntanaan.


title: Etelä-Hämeen suojeluskuntapiiri

text: Etelä-Hämeen suojeluskuntapiirin toimintaa ohjasi piiriesikunta, jossa olivat


title: Etelä-Hämeen suojeluskuntapiiri

text: Etelä-Hämeen suojeluskuntapiiri oli yksi Suomen suojeluskuntien menestyneimmistä piireistä kiväärikenttäammunnassa, kiväärikouluammunassa, kivääritaisteluammunassa ja pikäkivääritaisteluammunnassa. Se pääsi suojeluskunnissa asemaan, jossa siitä piiristä koottiin joukkue ampumakilpailuihin Latvian suojeluskunnan kanssa 1930-luvulla.


title: Etelä-Hämeen suojeluskuntapiiri

text: Etelä-Hämeen suojeluskuntapiiri selvisi hyvin suojeluskuntien ampumakilpailuista. Etelä-Hämeen suojeluskuntapiiri voitti 1930 suojeluskuntien mestaruuden 114,3 pisteellä kiväärikenttämmunnassa 150 metrin matkalla ja mieskohtaisessa kilpailussa V. Elomaa voitti kiväärikouluammunnan 300 metrin matkalla 459 pisteellä. Saman teki toinen Etelä-Hämeen suojeluskuntapiirin edustaja pistemäärällä 454,00 M. F. Leijon 1933. 150 metrin matkalla 1932 voitti saman lajin N. Nissi.


title: Etelä-Hämeen suojeluskuntapiiri

text: Kiväärikenttäammunnan voitti mieskohtaisen voiton saavutti 1936 T. Nieminen 194 pisteellä enimmäispistemäärästä 200 ja kiväärikouluammunnan samana vuomma V. Elomaa 186 pisteellä.


title: Etelä-Hämeen suojeluskuntapiiri

text: Lähde:"Suojeluskuntain historia III, Hannes Raikkala, Hata Oy, Vaasa, 1964, Vaasa Oy:n kirjapaino"


title: Etelä-Hämeen suojeluskuntapiiri

text: Suojeluskunnat kilpailivat lisäksi taisteluammunnassa. 1931 Etelä-Hämeen suojeluskuntapiirin kivääriryhmä ryhmänjohtaja ja suojeluskuntavääpeli E. Muttilainen, suojeluskuntakorpraalit I. Isotalo ja T. Odelma sekä E. Huttala ja P. Koskinen sekä suojeluskuntasotamiehet R. Palmgren ja K. Sipilä voittivat suojeluskuntien mestaruuden taisteluammunnoissa, jotka toteutettiin ryhmäkohtaisesti. Seuraavana vuonna 1932 voittivat suojeluskuntien kivääritaisteluammunnan mestaruuden samassa lajissa suojeluskuntakersantti L. Muttilaisen ryhmänjohtamana ryhmänä hän ja suojeluskuntakorpraalit A. Avellan sekä suojeluskuntasotamiehet M. Hannula, O. Vehmas ja M. Kytölä.


title: Etelä-Hämeen suojeluskuntapiiri

text: Toinen voittojakso toteutui juuri ennen talvisotaa. 1938 suojeluskuntakersantti V. Uutun ryhmänjohtama ryhmä, jossa olivat suojeluskunta-alikersantit U. Rauhala ja T. Saarinen sekä T. Alaspää, suojeluskuntakorpraalit P. Koskinen, T. Järvinen ja A. Ylänne voittivat kivääriryhmäammunnan. Toisessa lajissa voittivat pikakivääriryhmämmunnan Etelä-Hämeen suojeluskuntapiirin ryhmä, jossa ryhmänjohtajana toimi suojeluskuntaylikersantti A. A. Lampo ja muina ryhmänjäseninä olivat suojelusmunta-alikersantti N. Seppälä, A. Maasilta ja K. Laine sekä suojeluskuntakorpraalit P. Seppälä, A. Toivonen ja U. Ilomäki.


title: Etelä-Hämeen suojeluskuntapiiri

text: 1939 voitti Suomen suojeluskuntien mestaruuden Etelä-Hämeen suojeluskuntapiirin taisteluryhmä, jossa johtajana toimi reservinvänrikki K. Pakkala, taistelulähetti, suojeluskuntasotamies A. Mikkola, kivääruryhmän johtajana suojeluskuntavääpeli L. Peltonen ja kivääriryhmän muina jäseninä suojeluskuntakorpraalit A. Jalio, V. Kallio, J. Ruokonen ja O. Ruusila sekä suojeluskuntasotamiehet P. Aaltonen, A. Ketovainio, O. Koskinen ja L. Pirtinaho.


title: Etelä-Hämeen suojeluskuntapiiri

text: Pikakiväärivoittajaryhmän johtajana oli suojeluskuntakersantti Y. Larkiola, ja ryhmän miehistönä suojeluskunta-alikersantti P. Lehto, J. Lemonkalma ja V. Salonhalla sekä suojeluskuntakorpraalit E. Huttala, V. Koskela ja V. Takala.


title: Etelä-Hämeen suojeluskuntapiiri

text: Etelä-Hämeen suojeluskuntapiiri sai osallistua Latvian suojeluskunnan ja Suomen suojeluskuntien vuosittaisiin ampumakilpailuihin 1930-luvulla.


title: Reserviupseerikurssi

text: Reserviupseerikurssi on sotilasopetusta, jonka tarkoituksena on pätevöittää upseerioppilas upseerikokelaaksi, jotta hänet voidaan ylentää kotiutuessaan asepalveluksesta ylentää vänrikiksi tai merivoimissa aliluutnantiksi.


title: Reserviupseerikurssi

text: Suurin osa upseerioppilaista suorittaa reservin upseeriksi valmistavat opintonsa Reserviupseerikoulussa, mutta erityisiin aselajeihin varsinkin merivoimissa ja ilmavoimissa kuin myös joissain erikoisissa Suomen maavoimien joukoissa järjestetään Reserviupseerikoulusta riippumattomia reserviupseerikursseja.


title: Reserviupseerikurssi

text: Kurssin nimi otettiin käyttöön kurssilla 129. Kullakin kurssilla oppilaskunnan hallitus valitsee ehdotuksensa kurssin nimeksi. Nimen vahvistaa koulun johtaja.


title: Taipalsaaren onnettomuus 1991

text: Taipalsaaren onnettomuus 1991 tapahtui kun seitsemän Karjalan prikaatin varusmiestä hukkui BTR-60 -miehistönkuljetusvaunulla 14. kesäkuuta 1991 matkalla Taipalsaaren ampuma-alueen rannasta Kyläniemeen. Onnettomuus johtui vaunun kuormaamisesta peräpainoiseksi ja siitä, että moottorin jäähdytysöjyn venttiili oli suljettu, jolloin vaunun moottoriöljy kuumeni niin paljon, että vaununjohtaja määräsi luukkuja avattavaksi. Luukut avattiin useampaan kertaan, minkä jälkeen ajaja pyysi lupaa käyttää vaunun ruumapumppua moottoritilaan päässeen veden poistamiseksi. Lupa pumpun käyttöön annettiin. Veden pääseminen vaunuun johti lopulta sen uppoamiseen kello 20.05, 20 minuuttia vesillelähdön jälkeen. Hetkeä ennen vaunun uppoamista sen moottoritilasta purkautui voimakkaasti höyryä, minkä jälkeen vaunu upposi hyvin nopeasti perä edellä.


title: Taipalsaaren onnettomuus 1991

text: Lappeenrannan aluehälytyskeskus sai ilmoituksen onnettomuudesta kello 20.11. Hälytyksen seurauksena paikalle lähti poliisi, sairasautoja, palokunnan ja puolustusvoimien sukeltajia, sekä seitsemän yksityistä alusta. Puolenyön jälkeen varmistui, että vaunuun oli jäänyt loukkuun seitsemän miestä. Onnettomuusvaunu löydettiin vedenalaisella videokameralla kahdelta aamuyöllä 15. kesäkuuta, ja vaunu saatiin hinatuksi rantaan 16. kesäkuuta.


title: Taipalsaaren onnettomuus 1991

text: Neljä onnettomuuden uhreista löydettiin vaunun sisältä, ja viimeinen uhreista löydettiin 2. heinäkuuta 1991. Kaikkien onnettomuuden uhrien kuolinsyyksi määritettiin hukkuminen.


title: Taipalsaaren onnettomuus 1991

text: Tutkintaselostuksessa turmaan vaikuttaneiksi syiksi laskettiin peräpainoisuuden lisäksi miehistön puutteellinen koulutus vesistöajossa vesipumppujen toiminnan ja vuototilanteen seurannan osalta, varomääräysten epäselvyys, vesistöajopätevyysmerkinnän puuttuminen ajoluvasta sekä kantahenkilöstön virheellinen toiminta.


title: Aram Saroyan

text: Aram Saroyan (s. 25. syyskuuta 1943 New York) on yhdysvaltalainen runoilija sekä romaani- ja näytelmäkirjailija. Hänet tunnetaan erityisesti minimalistisista runoistaan, kuten yhden sanan pituisesta runosta ”lighght” ja yhden merkin pituisesta runosta, joka koostuu nelijalkaiseksi jatketusta m-kirjaimesta. Valtaosa hänen tuotannostaan syntyi 1960–1980-luvuilla, mutta vuosisadan vaihteen jälkeen kiinnostus siihen on virinnyt uudelleen. Vuonna 2007 julkaistiin uudelleen useampi hänen runokokoelmansa yhtenä laitoksena nimellä "Complete Minimal Poems", joka sai William Carlos Williams -palkinnon. Kristian Blombergin ja Harry Salmenniemen suomentama "Happi ja muita minimalistisia runoja" sisältää noin kaksi kolmasosaa tuosta teoksesta (Ntamo 2009). Saroyanin yksittäisiä runoja on julkaistu suomennoksina myös Tuli & savu -runouslehdessä.


title: Aram Saroyan

text: Saroyanin proosateoksiin kuuluu elämäkertateoksia kuten "Genesis Angels: The Saga of Lew Welch and the Beat Generation" sekä hänen isästään, kirjailija William Saroyanista kertova "Last Rites". Vuonna 1985 hän kirjoitti teoksen äidistään Carol Matthausta ja kahdesta muusta näyttelijästä nimeltä "Trio: Oona Chaplin, Carol Matthau, Gloria Vanderbilt: Portrait of an Intimate Friendship" (Linden Press, Simon & Schuster).


title: Aram Saroyan

text: Saroyanin runoutta on julkaistu monissa antologioissa ja oppikirjoissa. Saroyan toimi 15 vuotta kirjoittamisen opettajana University of Southern Californiassa.


title: Aram Saroyan

text: Saroyanin yksisanainen runo ”lighght” valittiin 1970-luvun alussa antologiaan "The American Literary Anthology" ja sai muiden valittujen runojen tavoin 500 dollarin apurahan 1960-luvun puolivälissä perustetulta National Endowment for the Arts -virastolta (NEA). Konservatiivipoliitikot kuten senaattori Jesse Helms kritisoivat, ettei yksi väärin kirjoitettu sana ole mikään oikea runo. Myöhemmin runoa ivasi myös presidentti Ronald Reagan pyrkiessään virkaan astuttuaan lakkauttamaan NEA:n.


title: Aram Saroyan

text: Aram Saroyan on armenialaissukuisen kirjailija William Saroyanin ja näyttelijä Carol Matthaun poika. Hänen sisarensa oli näyttelijä Lucy Saroyan. Aram Saroyanilla on kaksi tytärtä nimeltään Strawberry ja Cream.


title: National Endowment for the Arts

text: National Endowment for the Arts (NEA) on Yhdysvaltain liittovaltion virasto, joka jakaa tukea taiteellisesti arvokkaille hankkeille. Se perustettiin tarkoitukseen säädetyllä lailla vuonna 1965 liittovaltion itsenäiseksi virastoksi. NEA:n toimitilat sijaitsevat pääkaupunki Washingtonin vanhassa postirakennuksessa.


title: National Endowment for the Arts

text: Tammikuussa 2017 Yhdysvaltojen uusi presidentti Donald Trump ilmoitti aikovansa lakkauttaa NEA:n yhdessä tutkimusta, opetusta, kirjastoja, arkistoja ja museoita tukevan National Endowment for the Humanities (NEH) -viraston sekä julkisia televisio- ja radiokanavia ylläpitävän Corporation for Public Broadcastingin (CPB) kanssa.


title: National Endowment for the Arts

text:
Viidenkymmenen ensimmäisen toimintavuotensa aikana 1965–2014 NEA on myöntänyt toistasataa tuhatta apurahaa, yhteissummaltaan noin viisi miljardia Yhdysvaltain dollaria. 1980-luvun puolivälistä 1990-luvun puoliväliin kongressi myönsi NEA:lle vuosittain 160–180 miljoonan dollarin vuosibudjetin, kunnes konservatiiviset ryhmät kuten perinteisiä perhearvoja korostava, sittemmin viharyhmäksi luokiteltu American Family Association alkoivat kritisoida NEA:ta moraalisesti arveluttavien taiteilijoiden kuten valokuvaajien Andres Serrano ja Robert Mapplethorpe tukemisesta. Myös presidentti Ronald Reagan oli virkaan astuessaan 1981 esittänyt NEA:n lakkauttamista, mutta hänen alaisensa saivat hänet luopumaan aikeesta.
Jo 1960-luvun lopulla NEA:n kirjallisuustukipolitiikasta syntyi kohu, kun virasto myönsi 500 dollarin apurahan Aram Saroyanille hänen yhden sanan mittaisesta runostaan ”lighght”.


title: National Endowment for the Arts

text: NEA:n budjettia pienennettiin 1996, mutta se on sen jälkeen alkanut taas vähitellen nousta. Vuonna 2004 NEA:n vuosibudjetti oli 121 miljoonaa ja vuonna 2008 145 miljoonaa dollaria. Vuonna 2010 budjetti oli 168 miljoonaa dollaria, mutta laski seuraavalle vuodelle 154 miljoonaan.


title: National Endowment for the Arts

text: NEA:n johdossa on Yhdysvaltain presidentin neljäksi vuodeksi kerrallaan nimittämä puheenjohtaja. Puheenjohtajan tukena toimii National Council on the Arts -niminen neuvosto, joka arvioi tukihakemukset. Neuvoston 14 jäsentä nimittää presidentti heidän asiantuntemuksensa perusteella. Lisäksi jäseninä on kerrallaan kuusi kongressin jäsentä, joilla ei kuitenkaan ole äänioikeutta. Vuodesta 2014 NEA:ta johtaa R. Jane Chu.


title: National Endowment for the Arts

text: NEA myöntää apurahoja kolmessa eri kategoriassa:


title: National Endowment for the Arts

text: Apurahansaajia voivat olla taiteilijat tai taiteilijayhteisöt ja aloina taidekasvatus, tanssi, muotoilu, kansantaide, kirjallisuus, paikallinen kulttuurityö, mediataide, museotyö, musiikki, musiikkiteatteri, ooppera, esittävät taiteet, teatteri ja kuvataiteet.


title: National Endowment for the Arts

text: Nelisenkymmentä prosenttia NEA:n myöntämästä tuesta suuntautuu osavaltioiden ylläpitämille ja muille alueellisille kulttuurilaitoksille.


title: National Endowment for the Arts

text: NEA:n myöntämiin palkintoihin kuuluvat National Medal of Arts sekä kolmessa kategoriassa myönnettävät elämäntyöpalkinnot: NEA National Heritage Fellowships kansantaiteen ja -musiikin ansioituneille tekijöille, NEA Jazz Masters Fellowships jazzmuusikoille ja jazzmusiikin edistäjille, sekä NEA Opera Honors oopperataidetta edistäneille henkilöille.


title: NEA (täsmennyssivu)

text: Nea tai NEA voi tarkoittaa seuraavia:


title: Temne

text: Temne on Sierra Leonessa puhuttu atlantinkongolainen kieli, jota puhuu äidinkielenään 1,2 miljoonaa ihmistä. Se on Sierra Leonen keskiosan temnejen valtakieli ja äidinkielisten puhujien lisäksi ihmistä osaa sitä toisena kielenä. Myös Guineassa asuu temnen puhujia.


title: Taroko

text: Taroko on Taiwanissa puhuttu uhanalainen austronesialainen kieli, jota puhuu äidinkielenään ihmistä. Se kuuluu atajalikielten alaryhmään yhdessä tajalin kielen kanssa.


title: Sogan kieli

text: Soga on Ugandassa puhuttu bantukieli. Sitä puhuu äidinkielenään kaksi miljoonaa ihmistä.


title: Sogan kieli

text: Sogalla on lukuisia toisistaan poikkeavia murteita, joista osa on niin lähellä gweren tai kenyen kieltä, että puhujat ymmärtävät toisiaan. Standardimuoto "tenga" on sogan murteista ainoa, jota kehitetään aktiivisesti.


title: Lombardo

text: Lombardo on muun muassa seuraavien henkilöiden sukunimi:


title: Musta aateli

text: Musta aateli on niiden aatelisten nimitys, jotka pysyivät uskollisina paaville Italian kuningaskunnassa (1800-luvun lopulla). Ylimystöä joka tuolloin tuki paavin menetettyä valta-asemaa mm. pitämällä palatsiensa ovet suljettuina, alettiin kutsua 'mustaksi aateliksi.


title: Musta aateli

text: Mustaan aatelistoon on kuulunut mm. seuraavia sukuja: Colonna, Massimo, Orsini, Pallavicini, Borghese, Odescalchi, Ludovisi, Savelli, Caetani, Aldobrandini ja Conti. Monet mustan aatelin perheistä kuuluivat paavin Aateliskaartiin, joka toisessa maailmansodassa yhdessä Sveitsiläiskaartin kanssa vartioi paavia.


title: Musta aateli

text: Kuuluisia mustan aatelin jäseniä ovat mm. Eugenio Pacelli josta tuli paavi, sijoittaja Ernesto Pacelli, ja Prospero Colonna, Rooman kaupungin pormestari.


title: Ricoh

text: Ricoh Company, Ltd. (, "Kabushiki-gaisha Rikō") on Japanissa toimiva monikansallinen kuvanvalmistus- ja elektroniikka-alan yritys. Sen perusti RIKEN:n zaibatsu 6. helmikuuta 1936 nimellä "Riken Sensitized Paper" (, "Riken Kankōshi"). Ricoh’n pääkonttori sijaitsee Ricoh Building -talossa Chūōssa, Tokiossa.


title: Ricoh

text: Ricoh valmistaa elektroniikkaa, pääasiassa kameroita ja toimistotyökaluja kuten tulostimia, kopiokoneita, telefakseja, asiakirjahallintajärjestelmiä, asiakirjajärjestelmiä ja projektoreita. 1990-luvun lopun ja 2000-luvun alun aikana yhtiö kasvoi maailman suurimmaksi kopiokoneiden valmistajaksi. Tuolloin Ricoh hankki omistukseensa Savin-, Gestetner-, Lanier-, Rex-Rotary-, Monroe-, Nashuatec-, IKON- ja IBM Printing Systems Division / Infoprint Solutions Company -yhtiöt. Vaikka Monroe lakkautettiin tuotemerkkinä, sen tuotteita markkinoidaan edelleen maailmanlaajuisesti muilla tuotemerkeillä. Vuonna 2006 Ricoh osti Danka-yhtiön Euroopassa olleet toiminnot. Näitä toimintoja jatketaan edelleen omana yksikkönään Infotec-yritysnimellä.


title: Ricoh

text: Yhtiö perustettiin vuonna 1936 Minatossa, Tokiossa. Pian toiminta siirrettiin Chūōhon. Vuonna 2006 Ricoh’n pääkonttori siirrettiin Ricoh Building -taloon, joka on Ginzan alueella, Chūōssa sijaitseva 25-kerroksinen rakennus. Yhtiön myyntitoimistot toimivat samoissa tiloissa.


title: Ricoh

text: 1980-luvun lopulla ja 1990-luvun alussa Ricoh oli Pitney Bowes -yhtiön kopiokoneiden pääasiallinen valmistaja. Se on valmistanut kopiokoneita myös Toshiballe, telefakseja AT&T Corporationille ja Omnifaxille sekä runsaasti muita laitteita muille yhtiöille. Se myös valmisti 8-bittisen Ricoh 2A03 -prosessorin, jota käytettiin Nintendon viihde-elektroniikkalaitteissa.


title: Ricoh

text: Vuonna 2003 Ricoh osti oikeuden käyttää nimeään Kanadan kansallisnäyttelyn alueella, Torontossa sijaitsevan CNE Coliseum -monitoimihallin nimessä, joka on nyt Ricoh Coliseum.


title: Ricoh

text: Vuonna 2004 Ricoh muodosti ostamastaan Hitachi Printing Solutions, Ltd -yhtiöstä uuden Ricoh Printing Systems, Ltd -yhtiön.


title: Ricoh

text: Vuonna 2005 Ricoh osti oikeuden käyttää nimeään englantilaisen Coventryn jalkapallojoukkueen kotikenttänä toimivan stadion-viihdekeskuksen nimessä, joka on nyt Ricoh Arena.


title: Ricoh

text: Marraskuussa 2006 Ricoh ilmoitti, että Ricoh Europe B.V. (REBV) -yhtiön Amstelveenissä, Alankomaissa sijaitseva pääkonttori yhdistettäisiin NRG-yhtiön Lontoossa sijaitsevan Euroopan-pääkonttorin kanssa. Yhdistäminen toteutui 1. huhtikuuta, kun NRG:n pääkonttorista Lontoossa tuli strateginen pääkonttori ja REBV:n pääkonttorista Amstelveenissä operatiivinen pääkonttori. Vastaavasti toimittiin Yhdysvalloissa Lanier- ja Ricoh USA -yhtiöiden välillä.


title: Ricoh

text: Tästä alkoi yhtiön integraatiokehitys kaikissa Euroopan maissa. Maan sisäinen organisaatio perustettiin Itävallassa 1. heinäkuuta 2007. Tavoite oli sama myös Isossa-Britanniassa, Belgiassa, Ranskassa, Saksassa, Italiassa, Alankomaissa ja Espanjassa.


title: Ricoh

text: 25. tammikuuta 2007 Ricoh ilmoitti ostaneensa IBM-yhtiön painojärjestelmäosaston.


title: Ricoh

text: helmikuussa 2008 Ricoh kehitti yhteistyössä PrinterOnin kanssa kaksi uutta tulostinmallia, joista toinen oli väritulostin ja toinen mustavalkotulostin, joka mahdollistaa Wi-Fi-käyttäjille tulostamisen heidän fyysisestä sijainnistaan riippumatta.


title: Ricoh

text: 27. elokuuta 2008 Ricoh ilmoitti haluavansa ostaa IKON Office Solutions -yhtiön. Kauppa toteutui 1. marraskuuta.


title: Ricoh

text: Toukokuussa 2011 Ricoh ilmoitti, että se vähentäisi maaliskuuhun 2014 mennessä 40 000 työntekijästään Japanissa ja 68 900:sta muualla maailmassa yhteensä 10 000 ja palkkaisi heidän tilalleen 15 000 uutta alueilta, joilla olisi enemmän kasvupotentiaalia.


title: Ricoh

text: Optisia laseja valmistava japanilainen Hoya Corporation -yhtiö ilmoitti 1. heinäkuuta 2011 myyvänsä Pentax-kameroidensa tuotannon Ricoh’lle. 29. heinäkuuta 2011 Hoya siirsi Pentax-kuvausjärjestelmien liiketoiminnan uudelle tytäryhtiölleen Pentax Imaging Corporationille. 1. lokakuuta 2011 Ricoh osti Pentax Imaging Corporationin kaikki toiminnot ja antoi sille nimeksi Pentax Ricoh Imaging Company, Ltd. ja tiedotti uuden uuden tytäyhtiönsä perustamisesta. 1. elokuuta 2013 tytäryhtiön nimeksi vaihdettiin Ricoh Imaging Company, Ltd.


title: Ricoh

text: Ricoh Group -konserni toimii kaupan ja tukitoimintojen, tuotannon, tutkimuksen ja kehittelyn alueilla yli 170 maassa. Sen keskuspääkonttori sijaitsee Tokiossa, Japanissa. Alueelliset pääkonttorit sillä on Japanissa, Yhdysvalloissa, Euroopassa, Kiinassa, Koreassa sekä Aasian ja Tyynenmeren alueella.


title: Ricoh

text: Ricoh’lla on monia teknisiä ja asiakastutkimusryhmiä eri puolilla maailmaa. Esimerkiksi Ricoh Innovations on sen Piilaaksossa, Kaliforniassa toimiva tytäryhtiö, joka keskittyy tekniikan, pilviteknologian ja matkapuhelinsovellusten tukimiseen sekä asiakastutkimukseen.


title: Moser

text: Moser on muun muassa seuraavien henkilöiden sukunimi:


title: Hamdallahi

text: Hamdallahi (myös "Hamdallaye") oli Macinan fulbevaltion pääkaupunki 1800-luvulla nykyisessä Malissa. Se sijaitsee Nigerjoen tulva-alueen itäreunalla Sion kunnassa 32 kilometriä Moptista kaakkoon. Paikan ohi kulkee Bamakon ja Sévarén välinen maantie RN6.


title: Hamdallahi

text: Ahmadu Lobbo perusti Hamdallahin johtamansa teokraattisen Diinan muslimivaltion pääkaupungiksi vuosina 1819–1821. Siitä tuli pian yksi länsiafrikkalaisen islamin keskuksista. Umar Tallin johtamat tukulorit valloittivat kaupungin vuonna 1862, minkä jälkeen se toimi jonkin aikaa Macinan maakunnan keskuksena. Myöhemmin tukulorijohtaja Tijani Tall siirsi pääkaupunkinsa Bandiagaraan ja Hamdallahi jäi autioksi.


title: Hamdallahi

text: Kaupungista on säilynyt sitä ympäröinyt 5 600 metriä pitkä savitiilinen muuri sekä Sékou Amadoun palatsin, suuren neuvoston rakennuksen ja koraanikoulujen raunioita. Sékou Amadoun hauta on vuosittainen pyhiinvaelluskohde. Vuonna 2004 paikalle rakennettiin uusi moskeija.


title: Barra

text: Barra () on Ulko-Hebridien saariryhmän toiseksi eteläisin asuttu saari Skotlannissa. Etelämpänä on vain pieni Bhatarsaigh'n saari, jolle Barralta on siltayhteys. Barra on yksi vahvimpia gaelin kielen puhuma-alueita ja vuonna 2001 kieltä osasi 66,4% saarelaisista.


title: Anne-Mari Nymander

text: Anne-Mari Nymander (s. 30. toukokuuta 1974) on suomalainen koripallovalmentaja ja aktiiviuransa lopettanut koripalloilija.


title: Anne-Mari Nymander

text: Tampereen NMKY:n kasvatti Nymander teki naisten SM-sarjadebyyttinsä Tampereen Pyrinnön joukkueessa kaudella 1993–1994. Yhteensä Nymander edusti Pyrintöä SM-sarjassa kuusi kautta vuosina 1993–1999. A-nuorissa Nymander pelasi viisi maaottelua 4,6 pisteen keskiarvolla.


title: Anne-Mari Nymander

text: Kaudella 2005–2006 Nymander toimi naisten SM-sarjaa pelanneen Panttereiden apuvalmentajana. Hän esiintyi joukkueessa myös pelaajana Panttereiden voittaessa Suomen mestaruuden ratkaisseen loppuottelun. Nymander teki ottelussa kaksi pistettä ja otti yhden puolustuspään levypallon. Hänet palkittiin SM-kultamitalilla. I-divisioonaa Nymander pelasi Panttereissa kaksi kautta vuosina 2008–2010.


title: San Josén kansainvälinen lentoasema

text: San Josén kansainvälinen lentoasema (, FAA:n sijaintikoodi: SJC, ) on entisen Yhdysvaltain kauppa- ja liikenneministeri Norman Minetan mukaan nimetty lentoasema San Joséssa, Kaliforniassa. Se sijaitsee noin kolme kilometriä luoteeseen San Josén keskustasta. Lentoaseman pääkäyttäjät ovat Southwest Airlines ja Alaska Airlines.


title: San Josén kansainvälinen lentoasema

text: Lentoasemalla on kaksi toisiinsa yhteydessä olevaa terminaalia: vuonna 1990 avattu terminaali A ja vuonna 2010 avattu terminaali B. Kentän ensimmäinen terminaalirakennus, terminaali C, avattiin vuonna 1965 ja suljettiin 2010.


title: San Josén kansainvälinen lentoasema

text: Terminaali A:ssa on 16 porttia, jotka on numeroitu 1–16.


title: San Josén kansainvälinen lentoasema

text: Terminaali A ja sen viereinen pysäköintihalli avattiin vuonna 1990 alun perin American Airlinesin käyttöön. Sitä remontoitiin ja laajennettiin vuonna 2009. Sinne tehtiin suurempi lipunmyyntialue, enemmän tienvarsipysäköintitilaa ja suurempi turvatarkastuspiste.


title: San Josén kansainvälinen lentoasema

text: Terminaali A:ssa on myös alue kansainvälisille lennoille. Alueeseen kuuluvat portit 15 ja 16. Näiltä porteilta lähtevät lentoaseman kaikki kansainväliset lennot. Portteja käyttävät myös All Nippon Airwaysin ja Volarisin saapuvat lennot. Kaikkien kansainvälisten lentojen matkustajien täytyy kulkea tullin ja rajatarkastuksen läpi päästäkseen lähtöporteilleen.


title: San Josén kansainvälinen lentoasema

text:
Terminaali B avattiin virallisesti 30. kesäkuuta 2010. Terminaalissa on hyödynnetty päivänvaloa, ja sinne on sijoitettu modernia taidetta. Siellä on lisäksi istuimia, joissa on tietokoneidan ja puhelinten latauspistokkeet.
Terminaali B:n pohjoissiivessä on 12 porttia, jotka on numeroitu 17–28. Ensimmäiset kuusi porttia otettiin käyttöön 15. heinäkuuta 2009, ja muut portit 30. kesäkuuta 2012. Pohjoissiiven pääkäyttäjä on Southwest Airlines. Muita käyttäjiä ovat Alaska Airlines ja Horizon Air. Myös Delta Air Lines käytti terminaali B:tä, mutta se siirsi lentonsa A-terminaaliin tammikuussa 2012.


title: San Josén kansainvälinen lentoasema

text: Terminaali C avattiin vuonna 1965 ennen matkustajasiltojen yleistymistä, ja niinpä koneeseennousu terminaalista tapahtui portaita pitkin.


title: San Josén kansainvälinen lentoasema

text: Terminaalin pohjoispääty suljettiin joulukuussa 2007. Se purettiin helmikuussa 2008, jotta terminaali B:n rakennustyöt voitiin aloittaa. Terminaalin loppuosa remontoitiin, ja sinne lisättiin muun muassa suurempi turvatarkastuspiste.


title: San Josén kansainvälinen lentoasema

text: United Airlines, Continental Airlines ja jetBlue Airways siirsivät lentonsa terminaali A:han joulukuussa 2009, ja näiden yhtiöiden porttialue suljettiin ja purettiin. Muut terminaali C:tä käyttäneet lentoyhtiöt pysyivät siellä, kunnes terminaali B:n pohjoissiipi avattiin kesäkuussa 2010.


title: San Josén kansainvälinen lentoasema

text: Terminaali C suljettiin lopullisesti 30. kesäkuuta 2010, ja se purettiin saman vuoden heinäkuussa. Terminaalin paikalla on nykyisin pysäköintialue.


title: Bhatarsaigh

text: Bhatarsaigh () on Ulko-Hebridien saariryhmän eteläisin asuttu saari Skotlannissa. Saarelta on siltayhteys suuremmalle Barran saarelle. Vuonna 2001 Bhatarsaigh'lla oli 53 asukasta, ja heistä 56,4% puhui gaelin kieltä.


title: Marja Kettinen

text: Marja Kettinen (s. 10. elokuuta 1975) on suomalainen aktiiviuransa lopettanut koripalloilija.


title: Marja Kettinen

text: Tampereen Pyrinnön kasvatti Kettinen teki naisten SM-sarjadebyyttinsä kasvattajaseurassaan kaudella 1993–1994. Yhteensä Nymander edusti Pyrintöä SM-sarjassa neljä kautta vuosina 1993–1996 ja 1997–1998. Tämän jälkeen hän jatkoi pääsarjassa pelaamista yhden kauden SB Girlsissä ja kolme kautta BC Nokiassa.


title: Marja Kettinen

text: Suomen naisten maajoukkueessa Kettinen pelasi vuonna 1995 kaksi valmistavaa maaottelua 1,0 pisteen ja 1,0 levypallon keskiarvoilla.


title: Stefan Hell

text: Stefan W. Hell (1962, Arad, Romania) on saksalainen fyysikko, joka tunnetaan mikroskopiatutkimuksista. Hell on yksi Max Planck Institute for Biophysical Chemistryn johtajista ja toimii myös saksalaisessa syöpätutkimuskeskuksessa Deutsches Krebsforschungszentrumissa. Hänelle myönnettiin Nobelin kemianpalkinto vuonna 2014 yhdessä Eric Betzigin ja William Moernerin kanssa erittäin korkean resoluution fluoresenssimikroskopian kehittämisestä.


title: Stefan Hell

text: Hell opiskeli fysiikkaa Heidelbergin yliopistossa Saksassa ja väitteli tohtoriksi vuonna 1990. Tämän jälkeen hän työskenteli tutkijana Siegfried Hunklingerin tutkimusryhmässä ja kiinnostui fluoresenssimikroskopiamenetelmien resoluution parantamisesta. Vuosina 1991–1993 Hell toimi tutkijana European Molecular Biology Laboratoryssa ja kehitti konfokaalimikroskopiamenetelmiä ja erityisesti niin kutsuttua 4Pi-mikroskopiaa. Vuonna 1993 Hell siirtyi Turun yliopistoon lääketieteellisen fysiikan laitokselle, jossa hän johti fluoresenssimikroskopiaa tutkivaa tutkimusryhmää. Hell oli kiinnostunut kehittämään tekniikoita, joilla olisi hyvin korkea resoluutio ja soveltuisi biologisten systeemien tutkimukseen. Tähän tarkoitukseen soveltuvan laitteiston tulisi ylittää Ernst Abben muotoileman diffraktiorajan. Turussa ollessaan Hell kehitti stimuloidun emissio-depleetiomikroskopian (STED-mikroskopia) teoreettisen periaatteen ja osoitti, että käyttämällä fluoresenssitekniikkaa tällä laitteistolla päästäisiin hyvin korkeaan resoluutioon. Hell palasi Saksaan vuonna 1997 ja perusti nanofotoniikan laitoksen Max Planck -instituuttiin Heidelbergiin. Vuonna 2002 hänestä tuli laitoksen johtaja.


title: Stefan Hell

text: Hellille on myönnetty lukuisia palkintoja hänen työstään. Hän sai kansainvälisen optiikan komission ICO:n palkinnon vuonna 2000, Otto Hanh -palkinnon vuonna 2009, Lise Meitner -palkinnon ja Körberin eurooppalaisen tiedepalkinnon vuonna 2011 sekä Kavli-palkinnon nanotieteessä vuonna 2014.


title: Senan kieli

text: Sena on Mosambikissa puhuttu bantukieli, jota puhuu äidinkielenään 1,3 miljoonaa ihmistä. Kieli kuuluu bantukielten itäiseen haaraan ja on läheistä sukua barwen, nyungwen, phimbin ja malawinsenan kielille.


title: Malawinsena

text: Malawinsena on Malawissa puhuttu bantukieli, jota puhuu äidinkielenään ihmistä. Se kuuluu bantukielten itäiseen haaraan ja on läheistä sukua senan, barwen, nyungwen ja phimbin kielille.


title: Ratsumieskilta

text: Ratsumieskilta Ry on suomalaisia ratsuväkiperinteitä ylläpitävä yhdistys. Sillä on paikallisia jaostoja: Helsingin Eskadroona, Joensuun Eskadroona, Keski-Suomen Eskadroona, Kouvolan Eskadroona, Lahden Eskadroona, Lappeenrannan Eskadroona, Lempäälän Seudun Eskadroona, Ratsukoulun Eskadroona ja Uudenmaan Eskadroona.


title: Ratsumieskilta

text: Ratsumieskilta Ry:n lisäksi toimii Tampereen Seudun Ratsuväenkilta ry.


title: Ratsumieskilta

text: Ratsumieskillan Eskadroonat ja Tampereen Seudun Ratsuväenkilta asettavat ratsukoita käyttöön Suomen puolustusvoimien virallisiin paraateihin sekä tukevat elokuvien ja televisiosarjojen ohjausta. Ratsukkoja on ollut mm. televisiosarjassa Hovimäki sekä elokuvissa Ilomantsin torjuntataistelut, Käsky, Lupaus, Raja 1918, Sauna ja Täällä Pohjan tähden alla.


title: Laura Koskela

text: Laura Koskela (s. 28. huhtikuuta 1977) on suomalainen aktiiviuransa lopettanut koripalloilija.


title: Laura Koskela

text: Tampereen Pyrinnön kasvatti Koskela teki naisten SM-sarjadebyyttinsä kasvattajaseurassaan kaudella 1994–1995 ja pelasi Pyrinnössä SM-sarjaa viiden kauden ajan. Pyrinnön jälkeen hän siirtyi kolmen kauden ajaksi Ruotsiin, KFUM Uumajan joukkueeseen ja sieltä kuuden kauden ajaksi pääsarjassa pelanneeseen BC Nokiaan, jossa voitti yhden Suomen mestaruuden, yhden SM-pronssin ja cup-hopean. Pääsarjauransa jälkeen Koskela pelasi vielä I-divisioonaa kaksi kautta Pyrinnössä ja kaksi kautta Nokialla.


title: Laura Koskela

text: Koskelan kaksoissisko Lotta Toivonen (o.s. Koskela) on myös koripallon Suomen mestari.


title: Sasak

text: Sasak on Lombokin saarella Indonesiassa asuvien sasakien puhuma malaijilais-polynesialainen kieli. Sitä puhuu äidinkielenä 2,1 miljoonaa ihmistä. Sasakin lähimmät sukulaiskielet ovat bali ja sumbawa.


title: Sasak

text: Sasakia kirjoitetaan laajennetulla versiolla balilaisesta kirjaimistosta. Myös latinalaista kirjaimistoa käytetään.


title: Lotta Toivonen

text: Lotta Toivonen (o.s. "Koskela"; s. 28. huhtikuuta 1977) on suomalainen aktiiviuransa lopettanut koripalloilija.


title: Lotta Toivonen

text: Tampereen Pyrinnön kasvatti Toivonen teki naisten SM-sarjadebyyttinsä kasvattajaseurassaan kaudella 1993–1994 ja pelasi Pyrinnössä SM-sarjaa viiden kauden ajan. Pyrinnön jälkeen hän siirtyi viiden kauden ajaksi Pussihukkiin, missä voitti SM-pronssia keväällä 1999, ja sen jälkeen kolmeksi kaudeksi Panttereihin, minä aikana hän saavutti kaksi Suomen mestaruutta, yhden SM-hopean ja Suomen cupista yhden mestaruuden sekä hopean. Vuodet 2006–2012 Toivonen pelasi I-divisioonaa Torpan Poikien reservijoukkueessa.


title: Lotta Toivonen

text: Toivosen kaksoissisko Laura Koskela on myös koripallon Suomen mestari.


title: Ossi Heinänen

text: Ossi Heinänen (s. 1973, Helsinki) on Plan International Suomen pääsihteeri.


title: Ossi Heinänen

text: Heinänen on aiemmin työskennellyt muun muassa lasten ja nuorten hyvinvointia edistävissä järjestöissä. Hän on toiminut Nuori Suomi ry:n kehitysjohtajana ja Your Move -suurtapahtuman johtajana sekä johtanut myös Mannerheimin Lastensuojeluliiton nuorisotyötä.


title: Ossi Heinänen

text: Lisäksi hän on toiminut useissa lasten ja nuorten asemaa edistävistä luottamustoimissa.


title: Kaisa Anttila

text: Kaisa Anttila (s. 9. toukokuuta 1968) on suomalainen aktiiviuransa lopettanut koripalloilija.


title: Kaisa Anttila

text: Anttila edusti koko naisten SM-sarjauransa, joka kesti viisi kautta vuosien 1983–1991 välillä, ajan Tampereen Pyrintöä voittaen Suomen mestaruuden vuosina 1984 ja 1986. Anttilan tilastollisesti paras kausi oli kausi 1990–1991, jonka hän pelasi 10,9 pisteen ja 3,3 levypallon ottelukohtaisilla keskiarvoilla.


title: Samarianaramea

text: Samarianaramea on samarialaisten muinoin puhuma aramean muoto. Kieli menetti viimeiset äidinkieliset puhujansa 900- ja 1100-lukujen välissä, mutta sitä käytetään samarianheprean tavoin yhä jumalanpalveluskielenä. Nykyisin samarialaiset puhuvat äidinkielenään joko hepreaa tai arabiaa.


title: William Moerner

text: William Esco (W. E.) Moerner (s. 1953 Pleasanton, Kalifornia, Yhdysvallat) on yhdysvaltalainen fysikaalinen kemisti. Moerner toimii kemian ja sovelletun fysiikan professorina Stanfordin yliopistossa ja hänen tutkimusryhmänsä tutkii biokemiallisia prosesseja käyttäen hyväkseen laserspektroskopiaa ja fluoresenssimikroskopiaa. Näin voidaan tutkia yksittäisiä molekyylejä. Moernerille myönnettiin Nobelin kemianpalkinto vuonna 2014 yhdessä Eric Betzigin ja Stefan Hellin kanssa erittäin korkean resoluution fluoresenssimikroskopian menetelmien kehittämisestä.


title: William Moerner

text: Moerner valmistui filosofian tohtoriksi Cornellin yliopistosta vuonna 1982. Moernerin tutkimukset koskevat muun muassa fluoresenssimikroskopiaa tiheässä väliaineessa. Vuonna 1989 julkaistussa tutkimuksessaan hän totesi, että menetelmällä on mahdollisuus tutkia yksittäisiä fluoresoivia molekyylejä ja onnistui tutkimaan yksittäisten pentaseenimolekyylien fluoresenssia p-terfenyylikiteissä nestemäisen heliumin lämpötilassa. Moerner oli ensimmäinen, joka tutki tällä tavoin yksittäisiä molekyylejä. Myöhemmin Moerner tutki fluoresenssimikroskopiamenetelmillä muun muassa vihreää fluoresoivaa proteiinia.


title: William Moerner

text: Moerner on voittanut Wolfin palkinnon kemiasta vuonna 2008.


title: Käpälikkö (albumi)

text: Käpälikkö on Tuure Kilpeläinen ja Kaihon Karavaani -yhtyeen neljäs studioalbumi. Se julkaistiin 3. lokakuuta 2014.


title: Käpälikkö (albumi)

text: Albumi poikeaa muista levyistä siten, että sävellystyöhön ovat osallistuneet myös muut Kaihon Karavaani-yhtyeen jäsenet. Tuure Kilpeläisen kappaleista suurin osa on Tuuren sanoittamia, lisäksi levy sisältää Eino Leinon runoon "Hymyilevä Apollo" perustuvan kappaleen. Levyllä on virsikoraalimeininkiä ja lisäksi levyllä on vaikutteita reggaesta, iskelmästä, popista, vanhasta soulmusiikista sekä slaavilaisesta ja afrikkalaisesta musiikista.


title: Käpälikkö (albumi)

text: Levyn kappale "Maassa maan tavalla" piikittelee Kilpeläisen mukaan perussuomalaisten kantoja. Kappale esitettiin toukokuussa 2014 Lovea kehiin-konsertissa joka oli kunnianosoitus Love Records -levy-yhtiölle ja sen lahjakkaille artisteille.


title: Käpälikkö (albumi)

text: Albumi debytoi Suomen virallisen listan sijalla 3. Se pysyi listalla yhteensä 13 viikkoa.


title: Topi Piipponen

text: Topi Otto Piipponen (s. 2. toukokuuta 1997 Siilinjärvi) on suomalainen jääkiekkoilija, joka edustaa SM-liigajoukkue Kalevan Palloa. Hän on pelipaikaltaan vasen laitahyökkääjä. KalPan päävalmentaja Sami Kapanen on kuvaillut seuran A-nuoria valmentaessaan Piipposta voimahyökkääjäksi, joka on vahva ja hyvin liikkuva pelaaja, jolla on maalivainu kohdallaan.


title: Topi Piipponen

text: Piipponen on Kalevan Pallon oma kasvatti. Hän oli kaudella 2012–2013 joukkueen C-nuorten paras pistemies ja syöttäjä SM-karsinnoissa tehoilla 12+16=28. Piipponen jakoi myös KalPan sisäisen maalipörssin voiton Tuomas Kinnusen kanssa. Kaudella 2013–2014 Piipponen toimi joukkueen B-nuorten varakapteenina ja oli hän voitti KalPan sisäisen piste-, maali- ja syöttöpörssin tehoilla 26+27=53. Piipponen valittiin kauden päätteeksi B-nuorten SM-sarjan ensimmäiseen tähdistökentälliseen.


title: Topi Piipponen

text: Toukokuussa 2014 Piipponen teki vuoden mittaisen SM-liigasopimuksen KalPan kanssa. Hän pelasi ensimmäisen miesten sarjaottelunsa 7. lokakuuta 2014 Mestarien liigassa ruotsalaista Växjö Lakers HC:tä vastaan. Ottelu jäi lopulta Piipposen kauden 2014–2015 ainoaksi KalPan miesten joukkueessa, eikä hän debytoinut SM-liigassa. Piipponen aloitti runkosarjan KalPan A-nuorissa, joiden paras maalintekijä ja toiseksi paras pistemies hän oli Miikka Pitkäsen jälkeen tehoilla 22+23=45. Piipponen palkittiin A-nuorten SM-liigan syyskuun 2014 kuukauden tulokaspelaajana.


title: Topi Piipponen

text: Kaudella 2015–2016 Piipponen debytoi SM-liigassa. Hän teki liigadebyyttinsä runkosarjan kolmannella kierroksella 15. syyskuuta 2015 Tapparaa vastaan, jolloin Piipponen sai jääaikaa 7.58 minuuttia. Hän pelasi kauden aikana SM-liigassa kaikkiaan 15 runkosarjaottelua ilman tehopisteitä. Piipponen pelasi myös kaksi CHL-ottelua. Kaudella 2016–2017 hän avasi pistetilinsä SM-liigassa. Piipponen teki liigauransa avausmaalin 22. lokakuuta 2016 vieraissa Mikkelin Jukureita vastaan. Joulukuussa 2016 hän teki KalPan kanssa kaksivuotisen jatkosopimuksen. Kaikkiaan Piipposen varsinainen tulokaskausi SM-liigassa toi 37 runkosarja- ja kahdeksassa CHL-ottelussa tehot 3+2=5. Hänen kautensa päättyi kuitenkin runkosarjan lopulla loukkaantumiseen. Piipponen voitti kauden päätteeksi SM-hopeaa. Hän pelasi kauden aikana miesten pelejä myös kahden Mestis-ottelun verran Iisalmen Peli-Karhuissa.


title: Topi Piipponen

text: Piipponen jäi kaudella 2017–2018 KalPassa pieneen rooliin ja hän pelasi vain yhdeksän runkosarja- ja kaksi CHL-ottelua. Piipponen pelasi kautensa suurimmaksi osaksi IPK:n Mestis-joukkueessa, jossa hän pelasi kauden loppuun ja oli pudotuspeleissä joukkueen paras maalintekijä viidellä osumallaan. IPK:n kauden päätyttyä hän siirtyi vahvistamaan KalPan A-nuoria pudotuspeleihin. Piipponen voitti A-nuorten Suomenmestaruuden.


title: Topi Piipponen

text: Piipponen pelasi alle 18-vuotiaiden MM-kilpailuissa vuonna 2015, jolloin hän voitti hopeaa. Piipponen pelasi myös alle 18-vuotiaiden Ivan Hlinkan muistoturnauksessa vuonna 2014. Yhteensä hän on pelannut 15 nuorten ja 33 poikien maaottelua.